Sanski Most: Usvojen rebalans starog i nacrt novog budžeta\nOpćinsko vijeće Sanski Most je na svojoj 33. sjednici usvojilo nekoliko veoma važnih odluka. Na samom početku današnje sjednice vijećnici su raspravljali o odluci o kreditnom zaduženju općinskog organa uprave. Predlagač ove odluke, načelnik općine dr. Mustafa Avdagić, naveo je kako se radi o kreditnom zaduženju u iznosu od 1.700.000 maraka.\nOva sredstva su planirana da se utroše na slijedeći način: milion maraka biće namjenjeno obavezama za infrastrukturne projekte koji su realizirani ili su u fazi realizacije i ova sredstva bi bila uplaćena općinskom fodu za komunalne i infrastrukturne djelatnosti koji je i nosilac pomenutih projekata. Sredstva u iznosu od 380 hiljada maraka biće namjenjena za izmirenje obaveza općinskog organa uprave, dok će preostalih 320 hiljada maraka biti uplaćeno Javnom komunalnom preduzeću „Sana“ u svrhu izmirenja zaostalih obaveza prema radnicima.\nU toku rasprave o ovoj tački dnevnog reda istaknuta je potreba da se urade sve neophodne specifikacije kako bi se znalo gdje, kako i za koje namjene će biti utrošena ova sredstva. Općinsko vijeće je jednoglasno usvojilo ovu odluku uz zaključak da svi korisnici kreditnih sredstava na vrijeme dostave precizne planove o utrošku sredstava kako bi se ostvarila puna transparentnost. Načelnik Avdagić je upoznao vijećnike da se radi o kreditu koji je realiziran putem javnog tendera, podignutom na rok od deset godina otplate uz grejs period od godinu dana. On je istakao kako će kreditna sredstva postati ubrzo operativna odmah po završetku žalbenog postupka koji je u toku.\nVijećnici su potom u paketu raspravljali o rebalansu budžeta općine Sanski Most za 2011. godinu i nacrtu budžeta za narednu kalendarsku godinu. Prema prijedlogu odluke o izmjenama i dopunama budžeta općine Sanski Most za 2011. godinu, rebalansirani budžet za ovu godinu iznosi 10. 582. 980. konvertibilnih maraka, i u odnosu na plan budžeta za 2011. godinu koji je iznosio 13. 797. 150. KM, on je smanjen za 3. 214. 170. maraka, odnosno za 23,30 %. Isto tako, bitno je napomenuti kako je i nacrt budžeta za 2012. godinu sličan rebalansu bužeta za ovu godinu, i iznosi 10. 870. 500. KM. Načelnik Avdagić, kao predlagač odluke, istakao je kako su u toku njegovog mandata učinjene značajne uštede u budžetskom poslovanju. Načelnik je rekao kako je u proteklih šest mjeseci, koliko je na čelu lokalne vlasti, vođena politika racionalizacije i ušteda troškova te je naveo kako su značajne uštede postignute u izdacima za materijal i usluge, plate i naknade uposlenicima te na smanjenju putnih troškova i reprezentacije. Na taj način su ostvarene uštede u iznosu od oko 220 hiljada maraka, a načelnik Avdagić je istakao kako za njegovog mandata nisu stvorene nove obaveze općine. Dodao je kako je podbačaj u realizaciji budžetskih prihoda najviše uzrokovan time što općina Sanski Most nije dobila obećana sredstva s viših nivoa kao i smanjenim sredstvima kojima se punio budžet. Govoreći o nacrtu budžeta za narednu godinu, istakao je kako će on biti stabilizirajući i u skladu sa realnim potrebama.\nPredsjednik kluba poslanika SDA, Faris Hasanbegović, rekao je kako se može biti zadovoljno ostvarenim poreznim prihodima kao i ostvarenim uštedama u budžetskom poslovanju. Govoreći o nacrtu budžeta istakao je kako se radi o realno planiranom dokumentu te je pozvao što veći broj učesnika da se uključi u predstojeću javnu raspravu o tom dokumentu. Hasanbegović je u ime kluba poslanika SDA predložio da se dvadeset hiljada maraka u budžetu za iduću godinu izdvoji u svrhu podrške za eventualne sudske postupke koji bi se mogli voditi protiv bivših oficira i vojnika Armije RBiH.\nPredsjednik kluba vijećnika SDP-a Hajrudin Jakupović, odmah je istakao kako poslanici ove političke partije iz principijelnih razloga neće podržati prijedlog rebalansa jer, kako je istakao, o njemu nije provedena propisana javna rasprava. On je konstatovao kako su sve vrste budžetskih prihoda umanjene u odnosu na proteklu budžetsku godinu a da su ostvarene uštede nedovoljne i simbolične. Vijećnici SDP-a su u svojim diskusijama naglašavali, kako smatraju, netransparentnost u trošenju budžetskih sredstava te nepoštivanje zakona o izvršenju budžeta, a za bolje budžetsko poslovanja, istakli su, trebalo je preduzeti mnogo radikalnije i efikasnije mjere. Govoreći o nacrtu, Jakupović je istakao kako je nacrt budžeta za 2012. godinu konceptualno isuviše sličan urađenom prijedlogu rabalansa za 2011., ali je rekao kako podržava nastojanje da budžet bude usvojen do početka iduće kalendarske godine.\nPredsjednik kluba poslanika SBiH, Meho Talić, također je naveo da su uštede nedovoljne te da budžetsko poslovanje nije bilo transparentno. Govoreći o neporeznim prihodima, rekao je kako se radi o slaboj tački budžeta, a obzirom da se radi o prihodima koje direktno ostvaruje lokalna administracija, može se konstatovati, rekao je Talić, da je općinska administracija loše radila. Posebno je naglasio kako su nedovoljni prihodi od koncesija na korištenje prirodnih bogatstava, renti i legalizacije bespravno izgrađenih objekata. Stranka za BiH je na reabalans budžeta uložila i nekoliko amandmana, od koji h su na kraju prihvaćeni amandmani o povećanju subvencija za mlijeko kao i sredstava namjenjenih finansiranju općinskog sportskog saveza. Talić je istakao kako će poslanici SBiH djelovati amandmanski i na ponuđeni nacrt budžeta za iduću godinu.\nSamostalni vijećnik Redžo Kurbegović, u svojim iscrpnim diskusijama, ponovio je kako je budžet za ovu godinu bio nerealno planiran i prenapuhan. On je predložio da se u cilju uštede budžetskih sredstava u budućnosti planira racionalizacija nepotrebne administracije kroz ukidanje ili fuziju određenih službi ili ustanova s općinskim organom uprave, a isti princip bi se, kako je istakao, mogao primijeniti i na neka udruženja i organizacija koje se finansiraju javnim sredstvima. Prema njegovom mišljenju, u predloženom nacrta budžeta za iduću godinu, previše sredstava ide na javnu potrošnju, a premalo ka stimulaciji privrednog sektora. Nakon niza diskusija, prijedloga i sugestija, rebalans budžeta općine za 2011. godinu usvojen je većinom glasova s tim što je načelnik općine, dr, Mustafa Avdagić, prihvatio amandman o povećanju subvencija za proizvodnju mlijeka sa 30 na 80 hiljada maraka, kao i povećanje sredstava za općinski sportski savez. Za rebalans su glasali poslanici SDA, SBiH, LDS-a , SNSD kao i samostalni poslanik Farko Alagić, dok su suzdražni bili vijećnici SDP-a i samostalni vijećnik Redžo Kurbegović. Jednoglasno je usvojen nacrt budžeta općine za 2012. Godinu koji će se u narednih petnaest dana naći u javnoj raspravi kako bi njegovo usvajanje moglo biti realizirano do kraja ove godine.\nVijećnici su odobrili i povećanje cijena komunalnih usluga vodsnabdijevanja i odvoza smeća. Menadžmenti javnih preduzeća koja pružaju navedene usluge, u obrazloženju su naveli kako je povećanje cijena neophodno jer su u proteklom periodu porasli troškovi električne energije, goriva te drugih sredstava, što, kako su istakli, neminovno nameće i potrebu povećanja cijena komunalnih usluga.\nObjavio: Pon, 05/12/2011 - 03:12


Serija A: Miha ostaje bez posla nakon šestice u Milanu | Aktuelno\nKako prenosi ''Tutomerkatoveb'', uprava Bolonje razmišlja o promjeni, a opcija je Danijele de Rosi, koji je počeo trenersku karijeru\nMihajlović, Foto: Instagram\nPoraz Bolonje od Intera (6:1) mogao bi da bude i posljednji meč na klupi za Sinišu Mihajlovića.\nKako prenosi ”Tutomerkatoveb”, uprava Bolonje razmišlja o promjeni, a opcija je Danijele de Rosi, koji je počeo trenersku karijeru.\nLokalni mediji, pak, napominju da klub i dalje vjeruje u srpskog stručnjaka.\nBolonja u srijedu dočekuje Đenovu, a do brodoloma u Milanu je imala dobar skor na startuje Serije A, jer je u prva tri kola sakupila sedam bodova.\nKraća pauza: Golman Milana ide na operaciju\nSPORT Aktuelno Sport - 13.10.2021-18:45\nProblem za trenera Milana Stefana Piolija. Golman ''rosonera'' Majk Manjan moraće na operaciju zgloba lijeve ruke. Očekuje se da bivši čuvar mreže Lila bude van terena...\nMurinjo: Danas se više osjećam kao trener nego prije 10 godina\nSPORT Aktuelno Sport - 09.10.2021-22:25\nŽoze Murinjo uživa u Romi, Rim ga je prihvatio i do sada je sve kako treba za Portugalca u Vječnom gradu. Računi se, ipak, svode...\nSerija A: Murinjo želi da Romi donese trofeje\nSPORT Aktuelno Sport - 08.10.2021-22:20\nŽoze Murinjo se vratio u Italiju poslije 11 godina. Sa Romom pokušava napraviti nešto više u Seriji A. Trenutno je rimski tim 4. na tabeli sa...\nMilan spremio bolji ugovor za Piolija\nSPORT Aktuelno Sport - 05.10.2021-22:49\nZa kvalitetno vođenje ekipe, evidentan napredak u igri i rezultatima, Stefano Pioli biće adekvatno nagrađen. Italijanski mediji tvrde je uprava Milana spremila bolji, poboljšani ugovor...\nne znam samo otkud vam to srpski pa jos strucnjak..Sinisa je HRVAT po majci rodjen u HRVATSKOJ…Ima Hrvatska i Italijanska dokumenta…Drzavljanin je Italije a sa Srbijom ga vezu jedino prijateljstvo s Arkanom i Cecom i podrska cetnicima..Rodjeni ujak mu je bio general HVO u toku rata….Kad je Sinisa posle rata posjetio njegovu rodnu kucu zlobno je pitao Hrvate-treba li da vam budem zahvalan zato sto mi niste zapalili kucu?Bio je dobar fudbaler..Ali kao strucnjak je nikakav…\nUz ovo posljednje se moze dodati “srpski ultranacionaista”jer je kao trener reprezentacije Srbije izbacio iz tima fudbalera Ljajica inace muslimanske vjerispovijesti zato sto nije pjevao nebesku himnu “boze pravde”,no Sinisa nicija nije gorela do zore.


Narod i Pravda: Jasno je ko stoji iza namjere da se sroza goraždanski Unis Ginex – Visokoin.com\nVlada Federacije BiH je danas na hitnoj, telefonski održanoj sjednici, donijela odluku kojom daje prethodnu saglasnost Nadzornom odboru privrednog društva “UNIS Ginex” d.d. Goražde za donošenje odluke o razrješenju dužnosti članova Uprave ovog privrednog društva, prije isteka mandata na koji su imenovani.\nIz stranke Narod i Pravda žestoko sureagovali na ovu odluku Vlade FBiH. U nstavku prenosimo njihovo saopštenje.\nVlada Federacije Bosne i Hercegovine na čelu sa premijerom Fadilom Novalićem i resornim ministrom Nerminom Džindićem mora pod hitno zaustaviti sve dalje korake koji bi vodili ka degradaciji goraždanskog preduzeća namjenske industrije Unis Ginex, navodi se u saopćenju Naroda i Pravde.\nIz Naroda i Pravde podsjećaju da je Vlada Federacije BiH na čelu sa premijerom Fadilom Novalićem (SDA) i resornim ministrom Nerminom Džindićem poduzela korake ka smjeni uprave Unis Ginexa iako poslovni rezultati ove kompanije nesumnjivo pokazuju da se radi o dobroj upravi.\n„Svi ključni parametri pokazuju da Unix Ginex posluje izuzetno dobro a protekla godina je sigurno najbolja u sedamdesetogodišnjoj historiji postojanja ove kompanije. Unis Ginex zapošljava više od 700 radnika, prošle godine je povećao promet za 53,1 posto, imao je milionsku dobit, ima sigurno i stabilno tržište za naredni period. Potpuno je jasno da je to zdrava kompanija koja je vitalna za cjelokupan Bosansko-podrinjski kanton i Grad Goražde. Direktno i indirektno od Unis Ginexa živi skoro polovina stanovnika ovog kantona“, poručuju iz Naroda i Pravde.\nIz ranijeg iskustva jasno je da postoji sumnja u krajnje namjere mjera koje poduzimaju premijer Fadil Novalić i resorni ministar Nermin Džindić, dodaje se u saopćenju.\n„Novalić i Džindić se bave Unis Ginexom koja je nesumnjivo uspješna kompanija, ali istovremeno odbijaju da poduzmu bilo šta konkretno sa ciljem spašavanja bugojanskog Binasa ili sarajevskog Zraka. Također, podsjećamo javnost da Novalić i Džindić imaju direktne poslovne interese u oblasti namjenske industrije što je klasični sukob interesa. Svojim činjenjem ili nečinjenjem, ovaj dvojac je na rub propasti doveo Binas, Zrak, Tehnički remontni zavod u Hadžićima… To nimalo nije iznenađujuće jer imamo situaciju, plastično kazano, da smo lisice zadužili da čuvaju kokošinjac. Ako Novalić i Džindić politički prežive ovu godinu, Unis Ginex i druge uspješne kompanije sigurno neće“, dodaju iz Naroda i Pravde.\nU saopćenju za javnost iz Naroda i Pravde podsjećaju da političku odgovornost za ovakav nasrtaj na Unis Ginex snosi SDA koja, osim premijera, kontrolira i Nadzorni odbor Unis Ginexa koji je danas i donio odluku o smjeni cjelokupnog rukovodstva. „Ovdje se doslovno radi o opstanku ne samo kompanije, već jednog cijelog grada, bez Unis Ginexa itanje je šta će biti i sa Goraždom. Zato se ne libimo javno prozvati premijera Novalića, ministra Džindića, ali i članove Nadzornog odbora Unis Ginexa. Jedan od njih je i Sedad Dedić, član Predsjedništva SDA, što jasno ukazuje ko stoji iza nasrtaja na Ginex. Tražimo od Vade Federacije BiH da svoje buduće poteze jasno obrazloži radnicima, sindikatu, Goraždacima i cjelokupnoj javnosti.\nTražimo da se posvete firmama koje ih mjesecima mole da im pomognu i da obustave sve dalje korake koji bi mogli voditi ka urušavanju Unix Ginexa“, navodi se u saopćenju Naroda i Pravde.


15 Jan 2021, 9:47 Beograd RTS Elena Marjanović\nMoja dolazak na Kosovo i Metohiju je bio najavljen na vreme i u skladu sa svim sporazumima i procedurama, a razlog mog odlaska bio je da odnesem humanitarnu pomoć srpskim sredinama ugroženim poplavama, navodi za RTS direktor Kancelarije za Kosovo i Metohiju Petar Petković.\n"Razlog mog odlaska na KiM je bio humanitarnog karaktera, da odnesem humanitarnu pomoć, crpne pumpe i sve ono što je neophodno da pomognemo onim srpskim sredinama koje su ugrožene poplavama. Međutim, Priština koja sve gleda kao politički marketing mi je onemogućila ulazak na KiM i time pokazala da zapravo život ljudi i bezbednost srpskog naroda na KiM nije važan", rekao je Petković. Naveo je da je ugroženo više od 100 srpskih domaćinstava na KIM i da je najteže u Kosovskom pomoravlju i centralnom Kosovu, Lepini, Gračanici, Babinom mostu, Plemetini i Kuzminu, jer su se izlile i Lab i Sitnica i Binačka morava. Ističe da ovakvo ponašanje Prištine pokazuje da im je politički marketing važniji od života i bezbednosti ljudi. Direktor Kancelarije za Kosovo i Metohiju je naglasio da to što on nije ušao na KIM ne znači da da ugroženim ljudima nije stigla i neće stići potrebna pomoć u vidu crpnih pumpi, vode, hrane, odeće, obuće. "Ako je neko pomislio iz Prištine da čestita Srpsku novu godinu srpskon narodu na Kosovu i Metohiji na taj način što će meni da onemogući da uđem u južnu srpsku pokrajnu grdno se vara, zato što je pomoć stigla i stićiće uvek tamo gde je naš narod na KiM. I kada su bile takse od 100 odsto država Srbija je pomagala srpskom narodu na KiM i uvek ćemo pomagati i nikad nećemo dopustiti da pre svega utiče na nas da nedođemo do naših ljudi i da im ne pomognemo jer je to pre svega naša obaveza i naša dužnost", ističe Petković. Zahvalio je Evropskoj uniji na stavu, jer je rekla da je reč o kršenju sporazuma od strane Prištine, koja je zloupotrebila sporazum i ispolitizovala posetu koja je na vreme najavljena. "Ja tamo nisam nameravao da idem da se bavim kampanjom i politikom, nego da pre svega posetim srpska domaćinstva ugrožena poplavama", rekao je direktor Kancelarije za Kosovo i Metohiju. Istakao je takođe da je Srbija za mir i dijalog i da on posetom nikako nije želeo da dodatno stvara tenzije koje su inače prisutne u Prištini zbog izbora 14. februara. "Nismo hteli da podižemo tenzije jer iz iskustva znamo da to uvek ide preko leđa srpskog naroda", istakao je direktor Kancelarije za Kosovo i Metohiju. Dodao je i da danas Srpska lista treba da preda svoju listu i da očekuje da će ona ubedljivo pobediti i osvojiti svih 10 od 10 poslanika predviđenih za srpsku zajednicu.\n2 Mar 2021, 9:54\nTeško je govoriti o bilo kakvom dijalogu kada je jedna strana, u ovom slučaju Priština, isključiva u zahtevima…\nVladika raško-prizrenski Teodosije podržao je inicijativu predsednika Aleksandra Vučića da država u predstojećem periodu…


jovana jeremic otkaz hepi publika prvo pojavljivanje\nVoditeljka Jovana Jeremić dala je otkaz na "Happy" televiziji i tim svojim potezom iznenadila mnoge.\nOna je često u svojim intervjuima isticala koliko voli televiziju na kojoj je, kako kaže, postala zvezda. Jovana je na "Hepiju" prvo vodila rijaliti program "Parovi", te je čak dobila i nagradu za najbolju rijaliti voditeljku, međutim, ovaj format se nije slagao sa njenim ambicijama, te je Jeremićeva bila presrećna kada joj se ukazala prilika da vodi Jutarnji program na pomenutoj televiziji.\nIpak, Jovanina ljubav prema televiziji javila se mnogo ranije nego što je ona i kročila u zgradu "Hepija". Naime, Jeremićeva je jednom prilikom rekla kako u njenom porodičnom albumu postoji fotografija na kojoj ona još kao mala devojčica grli televizor.\nLjubav je bila tolika da je voditeljka tokom studentskih dana bila u publici popularnih emisija kao što su "Amidži šou" i "Magazin In". Jovana je bila redovna na snimanjima i maštala kako će jednog dana ona voditi sopstvenu emisiju.\nJovana Jeremić u publici "Amidži šoua"\nNa Jutjubu se još uvek nalaze emisije u kojima se u publici vidi smeđokosa devojka poznatih crta lica - i ovo su zapravo prvi kadrovi Jovane Jeremić na televiziji sa nacionalnom frekvencijom, jer nikako ne možemo da zaboravimo, a da ne pomenemo da je ona i u srednjoj školi radila na lokalnoj televiziji u svom gradu.\nKasnije je voditeljka pričala kako se prijavila na konkurs koji je raspisao RTS. Prošla sve krugove, ali na kraju nije dobila posao.\nJovana je nakon fakulteta okrenula broj Milomira Marića, iako ga po njenoj priči nikada do tad nije upoznala, koji ju je zaposlio na "Hepi" televiziji i sve ostalo je istorija...


Dodik navodi da RS nije za parcijalna i dvenopolitička rešanja spornih pitanja sa susedima, pogotovo kada je u pitanju državna granica, bez obzira da li je na kopnu ili moru.\nU tom smislu, srpski član Predsedništva smatra da je izdvajanje samo pitanja pelješkog mosta, a zanemarivanje drugih pitanja kao što je granica sa Hrvatskom kod Kostajnice ili pitanje granice sa Srbijom – ne doprinosi razvijanju dobrosusedskih odnosa i nanosi štetu kako BiH, tako i njenim entitetima.\nPrema rečima Dodika, drugi razlog je trenutak u kome Predsedništvo BiH pokreće pitanje gradnje mosta Komarna – Pelješac.\nFoto: Narodna skupština RS / RAS Srbija\nOn tvrdi da tražiti prekid gradnje projekta koji finansira EU i to u trenutku kada je u Hrvatskoj za taj posao na tenderu već izabrana firma “China Road and Bridge Corporacion” predstavlja ponašanje koje šteti ugledu BiH i njenim interesima.\n– Ukoliko se smatralo da je ugrožen interes BiH, trebalo se postupati pre nego što je početa izgradnja mosta, a ne kada je most već u drugoj fazi izgradnje – naveo je Dodik.\nTreći razlog tiče se nedavno potpisanog i dugo očekivanog sporazuma o početku gradnje mosta preko Save u Gradiški, između Srpske i Hrvatske.\n– Donošenje ovog zaključka od strane dva člana Predsedništva BiH isti dana kada je potpisan sporazum o gradnji mosta na Savi ukazuje da šteta koja se želi proizvesti nije samo šteta za Republiku Hrvatsku, nego se indirekno želi ugroziti projekat mosta na Savi kod Gradiške, koji je od vitalnog interesa za Republiku Srpsku – napisao je Dodik i pozvao Narodnu skupštinu RS da dvotrećinskom većinom potvrdi njegovu izjavu, što znači da sporni zaključci Predsedništva BiH neće ni stupiti na snagu, piše Srpskainfo.\nPosebna sjednica parlamenta Srpke na ovu temu zakazana je sutra tačno u podne i, po svemu sudeći, Dodik može da računa na podršku potrebnog broja poslanika.


Profit Srpske banke u 2006. godini 470 miliona dinara - Ekonomija - Dnevni list Danas\nPočetna » Ekonomija » Profit Srpske banke u 2006. godini 470 miliona dinara\nProfit Srpske banke u 2006. godini 470 miliona dinara\nSrpska banka objavila je juče da je u 2006. godini ostvarila profit od 470 miliona dinara, što je oko tri puta više nego godinu ranije. Kako se navodi u finansijskom izveštaju, ukupna aktiva banke je na kraju prošle godine iznosila 8,4 milijarde dinara, što je za oko 1,4 milijarde dinara manje nego u 2005.\nSrpska banka objavila je juče da je u 2006. godini ostvarila profit od 470 miliona dinara, što je oko tri puta više nego godinu ranije. Kako se navodi u finansijskom izveštaju, ukupna aktiva banke je na kraju prošle godine iznosila 8,4 milijarde dinara, što je za oko 1,4 milijarde dinara manje nego u 2005. godini. Kapital Srpske banke je povećan za oko 500 miliona dinara i na kraju 2006. godine je dostigao ukupno tri milijarde dinara. Osnovna zarada po akciji procenjena je na 960 dinara, ističe se u izveštaju. Banka će 238 miliona dinara neraspoređene dobiti izdvojiti u rezerve za procenjene gubitke po plasmanima.


1. December, 04:17\nJavni poziv za građane u Hiljadu plus 16. novembra 0 Podijeli Podijeli na facebook Podijeli na twitter Podijeli na viber Pošalji na mail\n06.11.2020. / 12:58\nJavni poziv za građane u okviru četvrte faze projekta Hiljadu plus biće objavljen 16. novembra i trajaće 15 dana, saopštio je generalni direktor Direktorata za razvoj stanovanja u Ministarstvu održivog razvoja i turizma, Marko Čanović.\nOn je kazao da predaja dokumentacije bankama koje učestvuu u projektu počinje 19. novembra.\n„Nakon evaluacije prijava građana, dodijeliće se vaučeri, nakon čega će građani moći da pristupe zaključenju ugovora sa prodavcima i komercijalnim bankama, čime će riješiti svoje stambeno pitanje“, rekao je Čanović na konferenciji za novinare.\nOn je naveo da se tokom javnog poziva za banke, koji je bio otvoren od 28. avgsuta do 7. septembra, prijavilo njih pet - Crnogorska komercijalna banka (CKB), NLB, Lovćen, Erste i Podgorička.\nOne su ispunile sve tražene uslove i to fiksnu kamatu stopu od 2,99 odsto, period otplate kredita do 20 godina, obradu kredita 0,3 odsto i da nema obaveznog učešća.\nČanović je podsjetio i da je raspisan javni poziv za ponuđače stanova na koji se prijavio veći broj investitora, od kojih je 11 ispunilo uslove i ukupno ponudilo 409 stambenih jedinca u izgradnji.\n„Gađevinske kompanije koje učestvuju u projektu, a koje su ponudile stambene objekte u izgradnji su Gradnja promet, Eurozox, HM, Građevinar, Zrnožit, Ventura partners, A-tim studio, Four pillars, Dadi gradnja, Trudbenik i Normal company“, naveo je Čanović.\nOn je dodao da je po javnom pozivu ponuđeno i 15 izgrađenih stambenih objekata čija se lista nalazi na sajtu projekta www.1000plus.me, i koja će se kontinuirano ažurirati tokom realizacije projekta.\nČanović je saopštio da je javnim pozivom data mogućnost da se kroz četvrtu fazu mogu kupiti svi izgrađeni stanovi koji su dostupni na tržištu, u vlasništvu pojedinaca i kompanija, bilo da se radi o starogradnji ili novogradnji.\n„Time smo doprinijeli da je, uslovno rečeno, ponuda stanova u ovoj fazi 'neograničena'. Ovo podrazumijeva da građani sami mogu naći stan na tržištu i isti kupiti uz prethodnu prijavu“, naveo je Čanović.\nDa bi izgrađeni stambeni objekat bio predmet kupovine u projektu Hiljadu plus, mora ispunjavati određene uslove, između ostalog, minimalne uslove energetske efikasnosti za zgrade koje su izgrađene prije 2013. godine i da su svi papiri u vezi stana 1/1, odnosno da nema terete i ograničenja.\n„Smatramo da ova novina doprinosi znatno većoj ponudi stanova, konkurentnosti, kao i to da će građani moći da riješe stambeno pitanje u onim opštinama u kojima nema stanova u izgradnji, odnosno u kojima do sada nismo imali ponudu kroz prethodne faze“, kazao je Čanović.\nOn je dodao da će od ponedeljka sa radom početi i Call centar.\nGrađani mogu pozvati broj 19915 svakog radnog dana od osam do 16 sati i dobiti sve informacije u vezi projekta.\n„Bilbordi se od danas postavljaju na 15 lokacija širom Crne Gore, ukupno u deset opština. Od naredne sedmice počinje kampanja Hiljadu plus, video spotovi i radio džinglovi će se emitovati na TV i radio stanicama sa nacionalnom i lokalnom frekvencijom“, naveo je Čanović.\nOn je podsjetio da je u prvoj fazi projekta Hiljadu plus kredit odobren za 433 porodična domaćinstva, u drugoj za 376 i u trećoj za njih 377.\n„Ukupno, kroz prethodne tri faze, do sada je 1,19 hiljada porodica riješilo stambeno pitanje, odnosno preko tri hiljade građana“, saopštio je Čanović.\nOn je rekao da su porodična domaćinstva koja imaju prioritet u projektu samohrani roditelji, odnosno staratelji, osobe sa invaliditetom, porodična domaćinstva čiji je član osoba sa invaliditetom, porodična domaćinstva sa djecom sa smetnjama u razvoju, mladi koji su bili djeca bez roditeljskog staranja i žrtve nasilja u porodici.\n„U ovoj fazi, imajući u vidu situaciju sa pandemijom Covid-19 koja je zadesila cjelokupno društvo, kao i sav teret koji su nosili zaposleni u ustanovama koje obavljaju zdravstvenu djelatnost u javnom sektoru, odlučeno je da upravo oni, pored navedenih, budu prioritetni u četvrtoj fazi projekta“, dodao je Čanović.\nUkupno je do sada, kroz sve tri faze, 191 prioritetna osoba riješila stambeno pitanje.\n„Kroz četvrtu fazu, čija je realizacija u toku, očekujemo da će dodatnih 400 domaćinstava riješiti stambeno pitanje“, naveo je Čanović.\nVaučeri se, nakon dodjele svim prioritetnim licima, dodjeljuju ciljnim grupama prema navedenim udjelima i to 40 odsto korisnicima čiji je član porodičnog domaćinstva zaposlen u javnom sektoru, 30 odsto bračnim supružnicima kod kojih oba supružnika imaju do 35 godina života i 30 odsto ostalim korisnicima.\n„Od početka smo nastojali da iz faze u fazu poboljšamo uslove, osluškujući potrebe građana, te smo u skladu sa tim poboljšavali uslove projekta koji su išli u korist građana. Tako smo od treće faze uspjeli da obezbijedimo povoljne stambene kredite za građane bez obaveznog učešća, koje je mnogima predstavljalo nepremostivu barijeru za rješavanje stambenog pitanja“, saopštio je Čanović.\nOn je kazao da su, od treće faze, u ponudu uveli izgrađene stanove koji su već dostupni na tržištu.\n„Ove novitete smo zadržali i u četvrtoj fazi, a naročito poboljšali kada su u pitanju izgrađeni stanovi koji su dostupni svima na tržištu“, zaključio je Čanović.


“Nidec Corporation” najavila je izgradnju nove fabrike u Srbiji, u Novom Sadu.\nSvečano otvaranje novosadske kancelarije kompanije održano je 8. aprila, a pripreme za izgradnju fabrike su u punom jeku. Osim toga, istog dana potpisan je i sporazum o strateškom partnerstvu između “Nidec Corporation” i Fakulteta tehničkih nauka u Novom Sadu. Na ovaj način, kroz industrijsku i akademsku saradnju, “Nidec” će se aktivno uključiti u tehnološku razmenu dveju zemalja.\nU Evropi se povećava potražnja za visoko efikasnim motorima jednosmerne struje bez četkica i srodnim proizvodima za vozila i kućne aparate usled pooštravanja propisa o zaštiti životne sredine i strožijim zahtevima za smanjenjem emisije ugljendioksida za putničke automobile u evropskim zemljama. Kao odgovor na ove zahteve visoko razvijenih tržišta i kako bi izgradili efikasan sistem snabdevanja Evropskog tržišta ovim proizvodima, “Nidec” će osnovati novu fabriku u Srbiji. Cilj je da ona bude centralna baza za proizvodne aktivnosti grupe u Istočnoj Evropi i sedište kompanije, kao i za preduzeća u “Nidec” grupi, od kojih se za više njih takođe planira dolazak u Srbiju.\nOstvarivanje sinergije deljenjem proizvodne infrastrukture i upravljačkih funkcija usled širenja više preduzeća na jednom području, a takođe uzimajući u obzir bogatstvo u lokalnom stručnom osoblju sa naučnim i inženjerskim znanjem i poznavanjem engleskog jezika, kompanija je odlučila da u novoj bazi razvija svoje poslovanje uglavnom za snabdevanje evropskog tržišta.\nOvaj progres u Srbiju u skladu je sa „Inicijativom za saradnju sa Zapadnim Balkanom“ na kojoj japanska vlada trenutno radi u odnosu na našu zemlju i druge regione, te je japanska kompanija dobila veliku podršku i od japanske i od srpske vlade.\nKao primer širenja poslovanja kompanije, zajedno sa više preduzeća na jednoj lokaciji, predstavnici kompanije naveli su osnivanje zajedničkog industrijskog područja kompanija iz “Nidec” grupe u kineskoj oblasti Pinghu, gde trenutno 12 kompanija iz grupe razvija, proizvodi i prodaje proizvode, čime se prisustvo na kineskom tržištu značajno povećavalo. I za Evropu, kao deo “Nidec” strategije rasta koja koristi sinergiju grupe, postavljajući novu bazu u Srbiji kao osnovnu za Evropu, kompanija će dalje promovisati širenje poslovanja.\nOsnovne informacije o izgradnji “Nidec” fabrike u Srbiji\n① Naziv kompanije: Nidec Electric Motor Serbia LLC\n② Opis poslovanja: Proizvodnja i prodaja motora za automobile i srodnih proizvoda\n③ Lokacija nove fabrike: Novi Sad\n④ Broj radnih mesta: 1.000\n⑤ Ukupna površina lokaliteta: 59.760㎡\n⑥ Datum osnivanja kompanije: 22. januar 2021. god.\n⑦ Početak izgradnje: septembar 2021. god. (planirano)\n⑧ Završetak izgradnje: sredinom 2022. god. (planirano)\nPregled nove srpske korporacije i nove fabrike “Nidec Elesys”\n① Naziv kompanije: Nidec Elesys Europe LLC\n② Opis poslovanja: Proizvodnja i prodaja invertera i ECU-a za vozila\n④ Broj radnih mesta: 200\n⑤ Ukupna površina lokaliteta:36.000㎡\n⑥ Datum osnivanja preduzeća: 28. januar 2021. godine


Dačić: Za Vašington važno da Srbija bude faktor mira – mojKontakt portal – Radio Televizija Kontakt\nDačić: Za Vašington važno da Srbija bude faktor mira\nPredsjednik tehničke vlade Srbije naglasio je da je za Vašington važno da Srbija bude faktor mira i stabilnosti na Balkanu.\nDačić je razgovorao sa zamjenikom američkog državnog sekretara Vilijamom Bernsom koji mu je, kako kaže, prenio da SAD žele razvoj bilateralnih odnosa dvije zemlje, da Srbiju smatraju centralnom zemljom u regionu i da zato žele što bolje političke, ekonomske i sve druge oblike saradnje.\n“Razgovori koje sam ovde imao sa predstavnicima Stejt departmenta, kongresmenima, senatorima i predstavnicima bezbednosnih agencija, pokazuju visok nivo naših odnosa sa SAD i to može samo da nas raduje i u narednom periodu samo da nam bude od koristi”, rekao je Dačić.\nOn je naveo da je u razgovoru sa Bernsom još jednom istaknuta podrška SAD državnoj politici Srbije, te da je američki zvaničnik čestitao Srbiji na početku pregovora sa EU.\nTrećeg dana posjete SAD, Dačić je razgovarao i sa zamjenikom generalnog direktora DEA Tomasom Hardiganom o odnosima dvije zemlje, nastavku saradnje u operativnim akcijama koje su u toku, ali i o neoperativnim oblicima saradnje kao što su obuka ljudi iz Srbije.\nDodik: Ponosan sam na građane Srpske jer nisu nasjeli na provokacije


Smena Trampa malo verovatna – Okvir\nSmena Trampa malo verovatna\nPredstavnički dom američkog Kongresa danas je izglasao opoziv predsednika SAD Donalda Trampa, ali je malo verovatno da će se to dogoditi do isteka njegovog mandata 20. januara, kada će biti održana inauguracija novoizabranog predsednika Džozefa Bajdena.\nU Predstavničkom domu, u kojem većinu ima Demokratska partija, za smenu Trampa, zbog podsticanja nemira i upada njegovih pristalica u zgradu Kongresa prošle nedelje, glasala su 232 poslanika, uključujući 10 predstavnika Republikanske partije, dok je 197 bilo protiv.\nLider republikanske većine u Senatu Mič Mekonel je, međutim, odbio zahtev Demokratske partije da sazove vanrednu sednicu, kako bi se glasalo o Trampovoj smeni.\n„S obzirom na pravila, procedure i senatske presedane, jednostavno nema šanse da se pošteno ili ozbiljno suđenje zaključi pre nego što izabrani predsednik Bajden položi zakletvu sledeće sedmice“, poručio je Mekonel i podsetio na prethodna izjašnjavanja Senata za opozive koji su trajali „83 dana, 37 dana i 21 dan“.\nKragujevac: Još 64 zaražene osobe\nAustrija: Posle kancelara i ministar finansija najavio ostavku


HomePolitikaObradović: Najbolji sam kandidat opozicije za suprotstavljanje aktuelnoj vlasti\n14/05/2021Redakcija BALKAN TVPolitika, Vesti0\nKako je naveo, od je „najbolji od svih trenutno aktivnih opozicionih lidera na srpskoj političkoj sceni“.\nObradović je rekao i da se pokret Dveri zalaže za ekonomski i ekološki patriotizam kao i porodicu na prvom mestu, navodeći da to što je rekao „ukratko o programu pokreta Dveri“ podržava više od 50 odsto Srbije.\n„Znam da mene beogradski krug dvojke teško prihvata, znam da sam jedini lider opozicije koji ne živi u Beogradu, znam da nisam bio na vlasti i da nemam nikakve afere i nemam veze sa kriminalom i korupcijom. Znam da jesam dobar kandidat, ne za predsednika Srbije ali za novo lice u srpskoj politici„, rekao je Obradović.\n„Građani su više glasali protiv Borisa Tadića nego za Tomislava Nikolića. Gradjani su danas u velikom procentu protiv ove vlasti ali ne žele povratak na staru vlast ne u personalnom smislu već u vrednosnom smislu„, ocenio je lider pokreta Dveri.\nNeocarinjeni automobili na livadi u Subotici


- Crvena zvezda ima najbolji igrački kadar u Srbiji, ima na raspolaganju dva kvalitetna tima koja bi mogla da se suprotstave bilo kojoj ekipi u prvenstvu. Pretpostavljam da im nije prijatno zbog ispadanja od Sasuola i oni koji su igrali u četvrtak su možda umorni, ali verujem da nisu toliko uzdrmani da bismo im mi pretili da ćemo ih pobediti – ističe Marić.\nOdbrana crveno-belih se nije proslavila na evro-sceni, na šest mečeva primila je 12 golova, a koliko su ranjivi najbolje su pokazali dueli sa Ludogorecom i Sasuolom čiji su se napadači u nekoliko navrata prošetali do gola.\n- Delimično se slažem sa konstatacijom da Crvena zvezda nikada nije imala goru odbranu, ali samo u poređenju sa kvalitetnim navalnim igračima Ludogoreca ili Sasuola koji su sjajni individualci i ekstremno brzi. Takvih igrača nema u Srbiji, pa je njihovoj odbrani znatno lakše – ocenio je Marić.\nZa razliku od igara u Evropi, šampion Srbije je na početku sezone u domaćem prvenstvu dominantan. Prvi je na tabeli sa 16 bodova, uz 20 golova.\nMarić, čija je ekipa deseta sa sedam bodova (uz meč manje), pred nedeljni okršaj uzda se u podršku sa tribina, brze igrače i Tintora.\n- Da bismo im parirali moramo spustiti loptu i maksimalno koristiti naše brze igrače, pogotovo iz kontranapada. Takođe, verujem da imamo prednost i prilikom prekida, gde je Tintor naš glavni adut. Ali, i pored toga što igramo pred našom publikom, nismo u poziciji da obećavamo pobedu. Uz puno rada i truda možemo izbeći poraz, a trijumf bi već bio ekstreman uspeh – zaključuje iskusni stručnjak.\nOn za duel sa Beograđanima neće moći da računa na Dušana Pantelića koji će zbog povrede ligamenata kolena duže odsustvovati sa terena, dok su svi ostali u kombinaciji za sastav.


Honda se vraća u Formulu 1 – EMISIJA MOBIL AUTO\nTOKIO, Japan, 16. maj, 2013. – Honda Motor Co. je danas objavila svoju odluku da od 2015. učestvuje u svetskom šampionatu Formule 1 (F1) u okviru zajedničkog projekta sa Meklarenom, F1 korporacijom iz Velike Britanije.\nKomentarišući ovu uzbudljivu vest, Takanobu Ito, predsednik i generalni direktor Honda Motor Co, je rekao:\n“Od samog osnivanja, Honda je kompanija koja raste tako što se suočava sa izazovima u trkama. Honda ima dugu istoriju unapređenja svojih tehnologija i oblikovanja svojih ljudi kroz učešće na najprestižnijem automobilskom trkačkom šampionatu na svetu. Novi propisi za F1 koji u značajnoj meri regulišu pitanja zaštite životne sredine će inspirisati dalji razvoj naših naprednih tehnologija i to je najvažniji razlog za naše učešće u F1. Slogan kompanije Honda je “Snaga snova”. Ovaj slogan predstavlja našu jaku želju da sledimo i ostvarimo svoje snove zajedno sa našim klijentima i ljubiteljima. Zajedno sa Meklarenom, jednim od najistaknutijih konstruktora F1, Honda će označiti novi početak u svojim izazovima u F1.“\nMartin Vitmarš, izvršni direktor Meklaren grupe, je dodao:\n“Imena Meklaren i Honda su sinonim za uspeh u Formuli 1, a zaposlenima u obe ove kompanije težina naših prethodnih zajedničkih postignuća je duboko urezana u svest. To govori u prilog ambiciji i rešenosti obe ove kompanije da dovedemo Meklaren Honda tim do samog vrhunca uspeha u Formuli jedan. Zajedno imamo veliku zaostavštinu – i potpuno smo posvećeni tome da je očuvamo. ”\nBerni Ekleston, izvršni direktor Formula 1 grupe je rekao:\n“Veliko mi je zadovoljstvo što ponovo vidim Hondu u Formuli 1. Njihova tehnologija motora i strast prema moto sportu čini ih prirodnim takmičarem u F1.”\nTagsformula formula 1 honda meklaren


PROMJENA POLITIKE PREMA BEOGRADU Dekleracija o strateškom partnerstvu Srbije i Amerike - UGLJEVIK.INFO\nPROMJENA POLITIKE PREMA BEOGRADU Dekleracija o strateškom partnerstvu Srbije i Amerike\nPoslanik i osnivač Kongresa srpsko-američkog prijateljstva Vladimir Marinković, inicijator deklaracija o strateškom partnerstvu Srbije i SAD, poručio je da ovaj dokument treba da rezultira suštinskom promjenom američke politike prema Srbiji.\nMarinković je pojasnio da se ide na nešto što će dugoročno da da rezultat i da obezbijedi podršku republikanskih i demokratskih kongresmena za regionalnu stabilnost, ekonomske i evropske integracije Srbije, investicije, bezbjednosnu saradnju sa Amerikom.\n– Krajem septembra i početkom oktobra, Kongres srpsko-američkog prijateljstva održaće konferenciju u saradnji sa Ministarstvom spoljnih poslova, kako bi se definisali modaliteti i vremenski okviri dokumenta o strateškom partnerstvu – rekao je Marinković za Večernje novosti.\nTaj posao bi, kako je naglasio, mogao da bude završen do Nove godine, nakon čega bi deklaracija bila dostavljena Skupštini Srbije na usvajanje.\nMarinković je pojasnio da rezolucija o Srebrenici, koju je u američkom kongresu podnijelo troje kongresmena iz redova demokrata, praktično nije ništa novo i da je dokument gotovo identičan rezoluciji broj 310, koju je Kongres usvojio 2015. godine.\nAutobus sa putnicima iz BiH prevrnuo se kod Karlovca, najmanje šest povrijeđenih


Direktor kompanije Binance među najbogatijim ljudima na svijetu – The PRESTIGE\nImovina izvršnog direktora najveće globalne mjenjačnice kriptovaluta Binance Čangpeng Žao (Changpeng Zhao) procijenjena je na 96 milijardi dolara, što je iznos kojim staje rame uz rame sa tehnološkim bogatašima kao što su Mark Zakerberg (Mark Zuckerberg), Lari Pejdž (Larry Page) ili Sergej Brin (Sergey Brin), navodi Bloomberg.\nMeđutim, iznos od 96 milijardi dolara do koga je došao Bloomberg Billionaires Index, ne uzima u obzir količinu kriptovaluta koju Žao ima u ličnom vlasništvu, što znači da bi kranji rezultat mogao biti značajno potcijenjen.\nBinance je najveća svjetska berza kriptovaluta, sa 24-časovnim obimom trgovanja od 106 milijardi dolara, zabilježenim u prvoj nedelji ove godine. Prošle godine je ostvarila najmanje 20 milijardi dolara prihoda na osnovu provizija.\nŽao posjeduje oko 90 odsto vlasništva u Binance-u, procjenjuju američki mediji. Kompanija nije željela da potvrdi ove navode, prenosi CNBC.


Jabuka: Nacionalni savet makedonske zajednice u Srbiji dobio kancelariju - Radio televizija Pančevo\nJabuka: Nacionalni savet makedonske zajednice u Srbiji dobio kancelariju\n25. aprila 2019. 25. aprila 2019. 0918\n– Posle Roma, u 174 opštine u Srbiji žive Makedonci. Zato smo odlučili da budemo dostupni svim građanima makedonske nacionalne zajednice za sve ono što možemo na osnovu naših ovlašćenja i zakona o nacionalnim savetima da im pomognemo. Poznato je da je Jabuka mesto s najvećom koncentracijom Makedonaca koji su se doselili 46-47 godine. Imamo i starije ljude koji nisu u mogućnosti da dođu u prostorije Nacionalnog saveta u Pančevu već da im pomognemo i da nam se jave – rekao je Borče Veličkovski, predsednik Nacionalnog saveta makedonske zajednice u Srbiji.\nOtvaranje Regionalne kancelarije Makedonske nacionalne zajednice u Jabuci omogućiće im da se lakše informišu i rešavaju probleme na koje nailaze, ali i da neguju kulturu i tradiciju, istakao je gradonačelnik Saša Pavlov. Novootvorena kancelarija radiće kao i kancelarija udruženja građana pripadnika makedonske nacionalne zajednice u Jabuci “Ilinden”.\n– Ova kancelarija će na neki način biti multifunkcionalna odnosno biće i Regionalna kancelarija Nacionalnog saveta Makedonaca i biće sedište Udruženja građana makedonske zajednice iz Jabuke. I sa jednom i sa drugom institucijom Grad Pančevo ima dugogodišnju izuzetno plodnu, dobru i konstruktivnu saradnju i s tim je javnost upoznata. Naša i dužnost i čast je makedonska nacionalna zajednica, najbrojnija zajednica na teritoriji grada Pančeva, koji se inače ponosi svojom multinacionalnošću – izjavio je Saša Pavlov, gradonačelnik Pančeva.\nOtvaranju Regionalne kancelarije saveta Makedonaca u Jabuci prisutvovao je i ambasador Republike Severna Makedonija u Srbiji.\n– Kancelarija je otvorena uz pomoć Ministarstva spoljnih poslova, Grada Pančeva i Udruženja Makedonaca i ovo je voma dobra prilika za rad, druženje Makedonaca i razvoj kulture – rekao je Aleksandar Popovski, ambasador Severne Makedonje u Srbiji.\nJabuka je prvo mesto gde je uveden makedonski jezik u službenu upotrebu, a u Osnovnoj školi “Goce Delčev” izučava se makedonski jezik s elementima nacionalne kulture.\nBen i Vukanović rešili derbi, Partizanu visi Evropa!\nDeo Jabuke ostao bez vode\nPožar na “Ledi” pumpi lokalizovan\nAleksandra Miloševska 11. septembra 2019. 11. septembra 2019.\nSNS predala liste za izbore u Alibunaru\nNikoleta Dragaš 8. avgusta 2019. 8. avgusta 2019.


Izvor: RTS, 20.Dec.2019, 18:28\nU Usiju kod Golupca otvoren je novi granični prelaz između Srbije i Rumunije, čime je uspostavljen rečni saobraćaj na ovom delu Dunava između opštine Golubac i opštine Nova Moldava.\nGranični prelaz u Usiju izgrađen je još početkom devedesetih godina, ali do sada nije bio u funkciji.\nOpštine Golubac i Nova Moldava, pre nekoliko godina pokrenule se zajednički projekat uspostavljanja >> Pročitaj celu vest na sajtu RTS << trajektne linije na Dunavu između ova dva mesta, a sredstva od preko dva miliona evra obezebeđena su iz IPA fondova za prekograničnu saradnju.\nUspostavljanje trajektne linije u ovom delu Dunava, od velike je važnosti za obe strane, pogotovo za opštinu Golubac i promovisanje njenih turističkih potencijala, poput Golubačke tvrđave, koju godišnje poseti veliki broj turista iz Rumunije, ali i za brže i lakše povezivanje ovog dela istočne Srbije sa Rumunijom.\nKako je najavljeno, trajekt između Usija i Nove Moldave počeće redovno da saobraća početkom naredne godine, dva puta dnevno.


Ešton stigla u BiH na razgovore s bh. dužnosnicima\nVisoka predstavnica Evropske unije za vanjske poslove i bezbjednost Ketrin Ešton doputovala je sinoć u Sarajevo. Po dolasku, Ešton se sastala sa visokim predstavnikom u BiH Valentinom Inckom koji je vlastima Republike Srpske dao još nekoliko dana da povuku odluku o referendumu o zakonitosti suda i tužilaštva BiH.\nEštonova će se danas u Sarajevu sastati sa sastati s članovima predsjedništva BiH, a u Banjoj Luci s predsjednikom Republike Srpske Miloradom Dodikom. Ona će se, također, sastati i sa čelnicima SDP-a i SDA-a Zlatkom Lagumdžijom i Sulejmanom Tihićem.\nU saopštenju iz kancelarije Ketrin Ešton u kome se najavljuje njena posjeta BiH navodi se da EU potvrđuje predanost evropskoj perspektivi BiH, te da želi da BiH napreduje na tom putu "sa vladama na svim nivoima i sa funkcionalnim institucijama na svim nivoima, posebno na državnom".\nEštonova dolazi u BiH u trenutku kada ni nakon više od sedam mjeseci od parlamentarnih izbora nije formirana vlada na državnoj razini BiH.


I NAREDNE NEDELJE ĐACI U KLUPAMA - Bor GRAD INFO\nI NAREDNE NEDELJE ĐACI U KLUPAMA\nurednik\t дец 17, 2021 123 0\nU svim osnovnim i srednjim školama od ponedeljka, 20. decembra primenjivaće se prvi model nastave, odnosno učenici će nastavu pohađati neposredno, odlučio je Tim za praćenje i koordinisanje primene preventivnih mera u radu škola.\nTim na nedeljnom nivou, a na osnovu podataka koje dostavljaju škole i podataka iz Servisa za javno zdravlje, utvrđuje model nastave za škole u određenim jedinicama lokalne samouprave, saopštilo je Ministarstvo prosvete.\nPrema podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje Srbije „Dr Milan Jovanović Batut“ u periodu od 9. decembra do 15. decembra 2021. godine, broj obolele dece školskog uzrasta od 6 do 18 godina je bio 1.071 (0.14 odsto).\nU osnovnim i srednjim školama na teritoriji Republike Srbije, ukupno je 9 (0.02 odsto) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih deset kalendarskih dana.\nUkupno je 77 (0.19odsto) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih deset kalendarskih dana i 10 (0.02 odsto) grupa u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih deset kalendarskih dana.


Forum Olimpijske solidarnosti MOK-a | Crnogorski olimpijski komitet\nForum Olimpijske solidarnosti MOK-a\nU novoj zgradi Međunarodnog olimpijskog komiteta u Lozani, Forum Olimpijske solidarnosti okupio je predstavnike 50 evropskih zemalja, kao i delegacije većih zemalja sa drugih kontinenata- Kine, SAD-a, Australije, Novog Zelanda, Brazila i Kanade.\nIspred Crnogorskog olimpijskog komiteta Forumu prisustvuju Andrija Popović, šef crnogorske misije za OI „Tokio 2020” i Zagorka Božović, savjetnik za međunarodne odnose.\nFokus dvodnevnog seminara je na pripremama za predstojeće Olimpijske igre u Tokiju 2020. godine, a kroz neformalan i interaktivan pristup učesnici mogu detaljno da razmotre sve informacije vezane za organizaciju timova, procedure, kvalifikacije, akreditacije, smještaj sportista, sistem prevoza, itd.\nNa osnovu iskustava sa prethodnih igara, uvedene su manje korekcije u procedurama, u cilju optimizacije funkcionisanja i kapaciteta. Značajnih izmjena ima i u kvalifikacionim sistemima za pojedine sportove, a delegati kroz direktna pitanja i razmjenu sopstvenih iskustava imaju priliku da sagledaju prednosti novih rješenja.\nIstovremeno, pružena je mogućnost da se u direktnim susretima s kolegama iz Olimpijske solidarnosti MOK-a i Oranizacionog komiteta za OI „Tokio 2020” razgovara i na druge teme značajne za svaki nacionalni olimpijski komitet posebno.\nOlimpijska kuća u Lozani, koja je od juna ove godine sjedište Međunarodnog olimpijskog komiteta, primjer je funkcionalnosti i jedna od najodrživijih građevina na svijetu – nosilac tri najvažnija sertifikata za održivu gradnju.\nDelegati su prvog dana Foruma imali priliku da obiđu ovo impozantno zdanje, a naš zlatni vaterpolista Andrija Popović, zajedno s kolegama iz drugih zemalja, da ostavi svoj potpis na zidu olimpijaca.


Postavljen kamen temeljac za prvi pravoslavni manastir u Austriji ~\nMitropolit grčki Arsenije Kardamakis, biskup austrijski Egidije Živković, guverner Hans Peter Doskočil, Andreas Zatler, gradonačelnik Sankt Andre i iguman Pajsije Jung položili su prošle subote kamen temeljac za prvi pravoslavni manastir Pokrova Presvete Bogorodice u Austriji. Time je ozvaničeno da posle šest godina priprema mogu da počnu građevinski radovi u mestu Sankt Andre na jezeru Cikze u Gradišću, u pokrajini Burgeland.\nPolaganju kamena temeljca prisustvovali su mnogi pravoslavni sveštenici, sveštenici SPC i vernici sa katoličke strane. Učestvovali su i pomoćni biskup Franc Šarl, ajzenštatski biskupski vikar Lorenc Foit, generalni vikar Ajzenštata Martin Korpič i Maksimilijan Hajm, iguman katoličkog manastira Časnog Krsta, kao i evangeličanski gradišćanski superintendent Manfred Koh.\n“ Početak gradnje prvog pravoslavnog manastira u Austriji i Centralnoj Evropi, koji je zajednički projekat Grčke pravoslavne mitropolije Austrije i katoličke eparhije Ajzenštat, istorijski je dan za zajedničku viziju jedinstva Crkve Hristove prema njegovoj volji. Manastir će jasno staviti do znanja da su i pravoslavni i katolički hrišćani članovi iste porodice“, rekao je pravoslavni mitropolit Arsenije Kardamakis.\nManastir će sadržati crkvu, monaške ćelije, konak, prijemne sobe, biblioteku, trpezariju, pomoćne prostorije i radionice. Ovaj budući dom za dvanaest monaha Grčka pravoslavna crkva finansira, uglavnom donacijama verskih zajednica i vernika. Papa Franja i jedan farmer iz Apetlona dali su, na primer, po 100.000 evra.\nKada je 2018. godine postalo izvesno da će se u pokrajini Burgeland graditi prvi pravoslavni manastir, pojedini austrijski mediji su ga najavljivali kao “pravoslavni hram za austrijske Srbe”. Danas, međutim, kako nezvanično saznajemo, pojedini predstavnici srpske kolonije u Austriji, tvrde da manastir Pokrova Presvete Bogorodice privlači srpske sveštenike u Austriji.\n“Blago rečeno, neobično je da pojedini sveštenici SPC, koji su se nedavno pobunili protiv naše Eparhije u Austriji, prisustvuju osvećenju temelja manastira Pokrova Presvete Bogorodice u Austriji. Time, u vreme kada se govori da oni planiraju da napuste SPC, nagoveštavaju svoju pripadnost ovom hramu u Sankt Andreu”, javio nam je jedan zabrinuti predstavnik srpske kolonije i poslao fotografije srpskih sveštenika.\nKako je, međutim, Patrijaršija Srpske pravoslavne crkve na svom sajtu objavila punu informaciju o ovom događaju u Austriji, može se zaključiti da SPC zvanično podržava osnivanje manastira Pokrova Presvete Bogorodice u Austriji, jer je u nadležnosti Grčke pravoslavne crkve, Carigradske patrijaršije i vaseljenskog patrijarha Vartolomeja.


Vrtić "Madagaskar", Novi Sad - Program rada - stranica 3\nCilj: koordinacija pokreta, vežbe za ravnotežu, ritmiku, pravilno držanje i kretanje\nDeca imaju priliku da steknu bogata motorička iskustva. Radi se na razvoju svih mišićnih grupa, uči se penjanje i održavanje ravnoteže, bacanje i hvatanje, razvoj telesnih svojstava brzine, okretnosti, gipkosti, snage, izdržljivosti i preciznosti. Osnovni cilj fizičkog vaspitanja je svestrano i harmonično razvijanje ličnosti, kao i utemeljenje sportskog obrazovanja i vaspitanja. Pored svakodnevnog bavljenja fizičkim aktivnostima, nudimo Vam profesionalne škole fudbala, tenisa i karatea.\nUčenje stranog jezika se odvija kroz učenje jezika u svakodnevnim prilikama, kroz učenje naziva konkretnih predmeta, aktivnosti i kroz učenje i korišćenje jezičkih fraza. Engleski ili francuski jezik, uče se individualno i grupno, kao sastavni deo svakodnevnih aktivnosti.\n- školu plesa\n- školu baleta\n- školu stranih jezika\n- kreativnu radionicu\n- muzičku školicu ( sviranje instrumenta, horsko pevanje)\n- školu fudbala, tenisa ili karatea


Šest ljudi umrlo od gripa u Crnoj Gori - Svet - Dnevni list Danas\nPočetna » Svet » Šest ljudi umrlo od gripa u Crnoj Gori\n0Piše: Beta 05. februara 2019. 23.49\nInstitut jednom nedeljno objavljuje izveštaj.\nPacijent nije bio vakcinisan protiv gripa i imao je hroničnu bolest, navodi se u saopštenju.\nKod izabranih doktora od 28. januara do 3. februara registrovane su 822 osobe sa simptomima nalik gripu, odnosno 132,57 oboljelih na 100.000 stanovnika. Epidemijski prag u Crnoj Gori iznosi 100 oboljelih na 100.000 stanovnika.\nIz Instituta su kazali da je broj pacijenata sa simptomima nalik gripu nešto više od dva puta veći u odnosu na prethodnu sedmicu, a četiri puta u odnosu na isti period prošle godine.\n“Za sada se registruje epidemijsko javljanje sa srednjim intenzitetom aktivnosti gripa i širokom geografskom rasprostranjenošću. Nalazimo se u uzlaznoj fazi epidemije gripa i za očekivati je da će epidemija postići pik u narednim sedmicama, nakon čega će broj oboljelih postupno padati”, saopštili su iz Instituta.\nNaglasili su da je od početka sezone ukupno laboratorijski dokazano 237 slučajeva gripa, od kojih je 236 bilo pozitivno na virus tipa A.\nNajveći broj oboljelih je u uzrastu od 20. do 64. godine, ali su, imajući u vidu broj obolelih na 100.000 stanovnika, infekcije su najrasprotranjenije među decom do četvrte godine.\ncrna gora, grip, pacijenti, preminuli, vakcinaPodgorica


I u Boru ima obolelih od malih boginja – RADIO TELEVIZIJA BOR\nI u Boru ima obolelih od malih boginja\nBOR – Prema podacima Instituta za javno zdravlјe “Dr Milan Jovanović Batut” u maju je u Boru bilo pet slučajeva oboljevanja od malih boginja, a prisutne su u još nekim gradovima u Srbiji tako da epidemija još uvek ne može biti ukinuta, kažu epidemiolozi. U poslednje vreme o malim boginjama manje se govori u medijima, najviše zahvalјujući akciji pooštrenih mera epidemiološkog nadzora i obaveznoj vakcinaciji, dece do 18 godina, kažu u Batutu.\nOd početka oktobra 2017, do polovine juna ove godine na teritoriji Srbije registrovano je blizu šest hiljada slučajeva malih boginja, od kojih je skoro tri hiljade laboratorijski potvrđeno u Institutu Torlak. U ovoj epidemiji zbog komplikacija uzrokovanih malim boginjama registrovano je 15 smrti, a prvi preminuli, krajem decembra 2017. godine, bio je ujedno i prvi smrthni ishod od malih boginja u Srbiji posle 20 godina. Najmlađa obolela osoba je stara 15 dana, a najstarija 71 godinu dok je najveći broj obolelih u uzrasnim grupama mlađim od pet i starijim od 30 godina.\nOve godine nema mnogo prijavlјenih slučajeva, jer su mere Ministarstva zdravlјa, vezane ze kontrolu obvezne vakcinacije dece, počele da daju rezultate.\nDa bi se ukinula epidemija, potrebno je da prođe period najmanje dvostruke maksimalne inkubacije od poslednjeg registrovanog slučaja, što se, s obzirom na to da su obolјevanja od malih boginja beležena krajem maja, neće desiti ni u junu, bar kad je teritorija cele Srbije u pitanju.\nTags: batut, Bor, dr milan jovanovic batut, epidemija, Male boginje, oboleli\nPrevious Kolor dopler pregledi u majdanpečkom Domu zdravlja\nNext Opština Majdanpek kupila šest EKG aparata


U Srbiji budžetski suficit 7,5 milijardi dinara u prva dva meseca 2021. - 05.04.2021, Sputnik Srbija\nU Srbiji budžetski suficit 7,5 milijardi dinara u prva dva meseca 2021.\nU Srbiji je u prva dva meseca ove godine ostvaren suficit republičkog budžeta u iznosu od 7,5 milijardi dinara. 05.04.2021, Sputnik Srbija\nvesti, ekonomija, ministarstvo finansija, srbija\n© Sputnik / Sladjana RadenkovicSrpski dinar\nPrihodi su iznosili 214,2 milijarde dinara, a rashodi 206,7 milijardi, objavilo je danas Ministarstvo finansija.\nU februaru tekuće godine je ostvaren deficit budžeta u iznosu od 5,8 milijardi dinara.\nNaplaćeni prihodi u navedenom mesecu su iznosili 103,5 milijardi dinara, od čega su poreski prihodi iznosili 93,3 milijarde, prenosi Dnevnik.\nNajveći deo poreskih prihoda odnosi se na uplatu PDV u iznosu od 43,8 milijardi dinara i akciza u iznosu od 29,9 milijardi. Neporeski prihodi ostvareni su u iznosu od 10 milijardi dinara, a priliv donacija je u februaru iznosio 0,2 milijarde.\nRashodi su iznosili 109,4 milijarde dinara, od čega se na rashode za zaposlene odnosi 26,7 milijardi, na isplatu kamata 18,8 milijardi, na kapitalne izdatke 12,5 milijardi a na transfere fondovima PIO, RFZO, NSZ i SOVO 17,8 milijardi dinara.\nNa nivou opšte države u prva dva meseca je ostvaren fiskalni suficit u iznosu od 17,4 milijardi dinara i primarni fiskalni suficit od 53,5 milijardi.\nPrema godišnjem planu izvršenja budžeta opšte države, za ovaj period je planiran fiskalni deficit u iznosu od 59,2 milijardi dinara, navodi se u informaciji Ministarstva finansija.


Gradom odjekuju eksplozije, a oblaci crnog dima kuljaju sa lokacija u neposrednoj blizini aerodroma Mitiga koji je pod kontrolom vlade. Oružani sukobi između Libijske nacionalne armije (LNA), koja se nalazi na istoku zemlje, a koju predvodi Kalifa Haftar i međunarodno priznate Vlade nacionalnog dogovora (VND) u Tripoliju rasplamsavaju se dok UN nastoje da održe mirovne pregovore u Ženevi.\nZbog granatiranja aerodroma Mitiga nekoliko dana se satima obustavlja vazdušni saobraćaj, a na jednom hangaru danas se mogu videti nova oštećenja. Gradsko veće kvarta Abu Salim u Tripoliju postavilo je na Fejsbuku fotografije kuća oštećenih u granatiranjima uz komentar da su jedna žena i dete odvedeni u bolnicu.\nLNA podržavaju Egipat i Ujedinjeni Arapski Emirati, dok Turska i združene borbene jedinice iz Sirije pružaju podršku VND. Poslednji talas kontinuiranih sukoba koji sa prekidima traju od rušenja Gadafijevog režima 2011. godine, pokrenuo je Haftar prošlogodišnjim napadima na Tripoli.


ODLAZAK SILAJDŽIĆA POZITIVNA STVAR IZBORA U BIH\nBroj pregleda : 6621387\nReakcije nemačkih analitičara na preliminarne rezultate opštih izbora u BiH trenutno su podeljene. Većina je pozitivnom ocenila smenu bošnjačkog člana Predsedništva Harisa Silajdžića… Sve dok državni i entitetski parlamenti ne budu formirani, ne može biti doneta konačna procena o budućnosti Bosne i Hercegovine u naredne četiri godine, tvrdi Mariluize Bek, predsedavajuća Parlamentarnom grupom za Bosnu i Hercegovinu u nemačkom Budestagu.\n„Sa velikim zadovoljstvom smo pratili kako je hrvatskoj populaciji u Bosni i Hercegovini iz Zagreba poručeno da sve njihove fantazije o nekom mogućem pripajanju nemaju podršku u Hrvatskoj. Ako i Beograd poruči Dodiku da je on deo Bosne i Hercegovine i da će to ubuduće i da ostane, mislim da će i Dodik morati da razvije interes za demokratsko vođenje države kako bi jednog dana Bosna i Hercegovina mogla da postane dio Evropske unije“, kaže Mariluize Bek.\nFormiranje vlade biće teško i dugotrajno\nIako rezultati izbora još nisu potpuni, politikolog Bodo Veber već sada može naslutiti da će formiranje vlade i kolacija biti težak i dugotrajan proces.\n„Normalno vođenje politike sigurno nije na vidiku, pogotovo što je u ovoj izbornoj kampanji stranka gospodina Dodika vodila otvorenu kampanju straha i pretnje secesijom, puno žešću nego pre četiri godine. Međunarodna zajednica o tome ćuti i ne reaguje. Prema tome, dok god ostanemo u jednoj situaciji u kojoj je sve otvoreno i dok Međunarodna zajednica ne pokaže gde su granice, i to ne samo rečima, nego i delima, ja zaista ne vidim da će doći do bilo kakvih reformi, u suprotnom, kriza će se produbljavati“, kaže Veber.\nOHR ostaje najveća prepreka za bolju budućnost\nBivši nemački konzul u Banjaluci Bruno Bromer očekuje pozitivne promene u naredne četiri godine. Najveći plus je taj, što Haris Silajdžić više neće biti u Predsedništvu, kaže Bromer. Ometajućim faktorom ne smatra Milorada Dodika, jer se Dodikove reakcije, kaže, mogu unapred predvideti. Najveći problem ostaje uloga Međunarodne zajednice i kancelarija visokog predstavnika, objašnjava bivši diplomata.\n„U ovoj formi u kojoj je sada, OHR može samo da bude mana za Bosnu i Hercegovinu. OHR je problem, a ne rešenje. Na putu ka Evropi, Bosna i Hercegovina može uspeti samo sa jakim predstavnikom Evropske unije i jasno zacrtanom Mapom puta. To znaju i Srbi i Bošnjaci, zato smatram da će u naredne četiri godine uslediti promene”, kaže Bromer.\nDok postoji mogućnost blokade, neće biti novog Ustava\nDugogodišnji dopisnik iz jugoistočne Evrope za nemačke štampane medije Norbert Mapes Nidik ne krije svoj pesimizam kada je reč o svetlijoj budućnosti Bosne i Hercegovine. Ostaće skeptičan sve dok se u zemlji ne ukine mogućnost blokade određenih političkih odluka, poručuje nemački novinar.\n„Sve dok OHR i Parlamenti odnosno Narodna Skupština RS mogu različitim metodama da blokiraju političke odluke, racionalna većina u Bosni i Hercegovini neće moći da promeni ustav zemlje. A to je zaista potrebno, da bi zemlja bila približena Evropskoj uniji. Ta mogućnost blokiranja će uvek biti korišćena i zato će se narednih godina malo šta promeniti“, smatra Norbert Mapes Nidik.


Prošle godine zaposleno 11 lica | Palelive.com\nPočetna Novosti Aktuelnosti Prošle godine zaposleno 11 lica\nProšle godine zaposleno 11 lica\nZahvaljujući angažmanu Boračke organizacije Pale prošle godine je zaposleno 11 lica iz boračkih kategorija – petoro djece poginulih boraca, pet boraca i jedno dijete borca, izjavio je Srni predsjednik Skupštine Boračke organizacije Pale Mihajlo Parađina.\nOn je nakon današnje sjednice Skupštine Boračke organizacije Pale, na kojoj su usvojeni izvještaji o radu organa i finansijski izvještaji, istakao da je u proteklom četvorogodišnjem mandatnom periodu zahvaljujući aktivnostima Boračke organizacije radno angažovano 31 lice, a preporuke za zaposlenje date su za 70-ak lica.\n“Na evidenciji Zavoda za zapošljavanje imamo još oko 600 boraca, od kojih je oko 100 u fokusu jer su iz porodica u kojima niko ne radi. Nezaposleno je i 73 djece poginulih boraca od kojih je 24 sa visokom, a 49 sa srednjom stručnom spremom”, rekao je Parađina.\nOn je najavio da će i ove godine u fokusu biti iznalaženje kvalitenijih rješenja za zapošljavanje lica iz ove kategorije stavnovništva, pogotovo porodica gdje niko ne radi.\nPrema njegovim riječima, svi planirani programski ciljevi Boračke organizacije Pale su realizovani, pa i više od toga.\nKad je riječ o stambenom zbrinjavanju, Parađina je podsjetio da je Boračka organizacija Pale 2010. godine završila taj program za prioritetne grupe iz porodica poginulih boraca i ratnih vojnih invalida od 1. do 4. kategorije.\n“Ostao je dio neisplaćenih sredstava na rang listi za nepovratna novčana sredstva. Ministarstvo rada i boračko-invalidske zaštite Republike Srpske prošle je godine ta sredstva isplatilo za 10 korisnika, a ovih dana to bi trebalo da bude isplaćeno za još 12 korisnika”, naveo je Parađina.\nOn je naveo da je mimo toga Boračka organizacija Pale pomogla još 76 lica s ciljem poboljšanja uslova stanovanja. “Preko Fonda dječije zaštite Republike Srpske na ljetovanje u Kumbor otišlo je 50-ak djece iz boračkih kategorija, a 45 lica je koristilo banjsko-rehabilitacijsko liječenje”, rekao je Parađina.\nNa današnjoj sjednici Skupštine usvojen je i program rada Boračke organizacije Pale u ovoj godini, te donesena odluka o održavanju izbora u ovoj organizaciji.\nPrethodni članakVatrogasci dobili vozilo za brze intervencije\nNaredni članakOdbornici SNSD-a ukazali na problem divljih deponija


Kako bi Zapada mogao da odgovori na sukob asimetričnih snaga?\nMnogi stručnjaci ističu da su se post-hladnoratovski konflikti sveli na takmičenje moćnih armija i inferiornih snaga koje koriste nasilna i nenasilna sredstva sa ciljem da zamore pre no pobede protivnika.\nNeki analitičari tvrde da je došao kraj ere neprikosnovene vojne superiornosti Zapada. Oni ukazuju na Irak, gde su Sjedinjene Države, jedina svetska supersila, zatečene u dugom konfliktu sa inferiornim neprijateljskim snagama, kao i na Liban i izraelsku kampanju u na jugu te zemlje prošlog leta. Nakon više decenija neuspelih pokušaja arapskih država da se protiv Izraela bore konvencionalnim armijama formiranim po zapadnom modelu, akteri poput Palestinske oslobodilačke organizacije, Hamasa i Hezbolaha odlučili su se za novu strategiju -- koja objedinjuje nasilna i nenasilna sredstva -- sa ciljem da se iscrpe, a ne poraze superiorne vojne sile. Vojni istoričar sa Bostonskog univerziteta, Endru Bejsević kaže da ovaj novi način ratovanja ne predstavlja pretnju za Zapad, ali da može da spreči konvencionalne armije da postignu konkretne rezultate:\n”Ovo su metode koje vidimo iz dana u dan u Iraku. Reč je o napadima iz zasede, samoubilačkim bombaškim napadima, atentatima i zastrašivanju populacije, zatim propagandi i nastojanjima da se narod digne na ustanak. Ta vrsta ratovanja predstavlja akutni izazov za konvencionalno organizovane zapadne države.“\nNeki stručnjaci, medju njima i visoki saradnik za Nacionalne bezbednosne studije u Savetu za odnose sa inostranstvom, Maks But, kažu da Zapad gubi bitku u ratu protiv terorizma.\n”Naši su neprijatelji veoma spretni, dobro povezani i brzo se prilagodjavaju. Oni su u stanju da vode ovaj globalni, dobro kontrolisani ustanak uz propagandu, regrutovanje i finansiranje, i veliki broj elemenata zavisi od nove tehnologije. Teško nam je da se nosimo sa njima što ukazuje na ograničenja sa kojima su suočene konvencionalne vojne snage i konvencionalne vlade.“\nBut tvrdi da su američke oružane snage opterećene birokratskom strukturom koja je dobro funkcionisala u Hladnom ratu, ali ne i danas. Jedan od načina da se transformiše Pentagon jeste dalja privatizacija, smatra on. Korišćenje privatnih lica koja rade pod ugovorom znatno je povećano: gotovo svi pripadnici medjunarodne civilne policije upućene na Balkan devedesetih godina, bili su iz privatnog sektora. Analitičar Maks But kaže da bi privatna lica pod ugovorom mogla da preuzmu i ulogu borbenih snaga. Jedna od najvećih američkih bezbednosnih korporacija Blekvoter USA, nedavno je ponudila da nekoliko hiljada regruta pošalje na žarišta u Africi.\n”Kompanije poput Blekvotera ili drugih u stanju su da budu fleksibilnije od američke vlade. Na primer, u Darfuru bi neko -- bilo američka vlada, NATO, Ujedinjene nacije, Bil Gejts ili Džordž Soroš -- jednostavno mogao da angažuje firmu Blekvoter da tamo pošalje snage, raščisti teren i zaustavi etničko čišćenje. Ta kompanija bi verovatno to mogla da obavi efikasnije i jeftinije no neki plavi šlemovi svetske organizacije.“\nMedjutim, drugi stručnjaci iznose argument da privatne armije nisu zaklete na vernost nijednoj zemlji i da nisu obavezne da se pridržavaju propisanih pravila. Dodatni problem je da bi privatne armije mogle da vode sopstvenu politiku, a to bi potkopalo osnovnu svrhu vojske -- zaštitu države. Vojni istoričar Andru Bejsević takodje priznaje da bi preterano oslanjanje na privatni sektor moglo da utiče na američke vojne operacije. I mada se slaže sa idejom da se smanji obim američkih oružanih snaga, Bejsević naglašava da bez obzira na promene, tradicionalne vrednosti oružanih snaga kao što su tolerancija i poštovanje vladavine zakona moraju da budu očuvane. Jer to su principi kojima se rukovode SAD, ali ne i njihovi neprijatelji.


Sumnja u dobrotvornu akciju - Zrenjaninski\nZRENJANIN – Naš Savez ne stoji iza akcije prikupljanja para za „Kuću svetlosti“, preko uplatnica podeljenih uz račune Sistema objedinjene naplate (SON) u Zrenjaninu, i mi apelujemo da građani ne uplaćuju sredstva za tu namenu, upozorava predsednik Međuopštinske organizacije slepih i slabovidih Zrenjanin, Nenad Vukeljić.\nNenad Vukeljić i Vladimir Panin\nU zrenjaninskom savezu slepih i slabovidih napominju da je za njih veliki problem što je u koverti zrenjaninskog SON-a za april dostavljena uplatnica za beogradski Centar „Kuća svetlosti“, koji navodno namerava da osnuje regionalni centar za slepu i slabovidu decu.\n-Oni ištu novac od našeg građanstva, u mnogo slučajeva dobronamernog ali bojim se lakovernog. Problem je što se srceparajućom pričom, koja je navedena na uplatnici, žele da obezbede sredstva, za koji mi nemamo saznanja gde će da završe. Naš Savez koji se već 67 godina nalazi na poziciji organizacije koja brine o slepima, od rođenja do poznih godina, ne želi da naš višedecenijski trud neko okalja. Zbog toga se ograđujemo od ovakvog načina prikupljanja novca – ističe Vukeljić i napominje da njihov Savez uopšte nije ni obavešten, niti konsultovan o toj akciji.\n-Niti se zna kako je pokrenuto, niti se zna da li je taj novac kanalisan za pomoć deci, ili će negde drugde završiti. Neko se baca kamenom na nas, jer iza naših leđa traži novac za navodni regionalni centar – napominje Vukeljić i podseća da njihov Savez, koji pokriva područje preko 50 naseljenih mesta, i ima 300 članova, nikada na takav način nije prikupljao sredstva, niti su želeli tako da se eksponiraju.\n-Mi smo priznato udruženje, sa dugom tradicijom, podržavani od državnih institucija. Naše članstvo ima kartone, koji su overeni od strane komisije od tri oftamologa, da bi mogli da budu u našem Savezu. Mi ne učlanjujemo napamet već uz proveru stručnih lica i to je dokaz našeg ispravnog rada, i razlog za podršku našem angažovanju. Ovo je udarac s leđa, koji nismo očekivali – zaključuje Vukeljić.\nPredsednik Vladimir Panin, predsednik Saveza slepih Vojvodine, kaže da ovo nije prvi slučaj u Srbiji i Vojvodini da se ovako skuplja novac, čemu se udruženja slepih suprotstavljaju.\n-Na uplatnici su štampani i neistiniti podaci, da se godišnje rađa 60 slepih beba u Srbiji, i da u državi ima 17.000 slepih. Savez slepih Vojvodine ima 3.119 članova i to je zvaničan podatak, registrovan u Ministarstvu za rad. A zna se i način pomaganja u našem udruženju koje postoji 67 godina neprekidno. Jedini finansijeri su resorni pokrajinski sekretarijat i republičko ministarstvo i naši donatori, kojima polažemo račune o svakom utrošenom dinaru, kao i o svim svojim akcijama i radu – tvrdi Panin. On postavlja pitanje koga predstavlja „Kuća svetlosti“, gde su njeni članovi, gde su ta deca koju planiraju da smeste u centar, i gde su pare koje prikupljaju.\nIz zrenjaniske Direkcije za izgradnju i uređenje grada, u kojoj SON posluje, poslali su saopštenje tim povodom.\n-Centar „Kuća svetlosti“ obratila se gradonačelniku Zrenjanina sa molbom da dobiju saglasnost za insertaciju njihovih uplatnica uz račune SON za april ove godine. Oni su tu saglasnost dobili, a mi smo realizovali traženu insertaciju. S tim, što je uslov bio da se jasno naglasi da je u pitanju dobrovoljna uplata, a ne obavezna i da „Kuća svetlosti“ snosi trošak štampanja uplatnica. Oni nisu dobili podatke o našim strankama, pošto su poslate blanko uplatnice, bez štampanog iznosa i datuma, koje su neobavezujuće su za plaćanje – napominju iz Direkcije.\nTagoviNenad Vukeljić Portal "Zrenjaninski" Savez slepih Vojvodine SON Vladimir Panin Zrenjanin


Izvještaji Archives | Page 4 of 244 | Federalna uprava civilne zaštite\nSažetak redovnog izvještaja o stanju u Federaciji BiH, za dane 04./05.02.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 04.02.2021. godine, do 12:00 sati, na području Federacije BiH, novozaraženih sa Covid-19 je 169, dok je aktivno zaraženih 10.348 osoba. Zapadnohercegovački kanton Na području kantona prethodnog dana registrovano je 7 novozaraženih osoba sa Covid-19. Aktivno je zaraženih 89 […]\nSažetak vanrednog izvještaja o stanju u Federaciji BiH, za dan 04.02.2021.godine, do 18:00 sati\nKLIZANJE TLA Zeničko-dobojski kanton Grad Zenica. U naselju Rujev Do došlo je do aktiviranja klizišta, a jedna porodica iselila je iz svoje kuće zbog straha od mogućeg obrušavanja zemlje. Stanovnici su prijavili lagano pomjeranje tla jučer, a već danas su se odlomili veliki komadi tla koji su se survali u korito rijeke Kočeve. Radne […]\nSažetak redovnog izvještaja o stanju u Federaciji BiH, za dane 03./04.02.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 03.02.2021. godine, do 12:00 sati, na području Federacije BiH, novozaraženih sa Covid-19 je 268, dok je aktivno zaraženih 10.658 osoba. Zapadnohercegovački kanton Na području kantona prethodnog dana registrovano je 9 novozaraženih osoba sa Covid-19. Aktivno je […]\nSažetak redovnog izvještaja o stanju u Federaciji BiH, za dane 02./03.02.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 02.02.2021. godine, do 12:00 sati, na području Federacije BiH, novozaraženih sa Covid-19 je 151, dok je aktivno zaraženih 10.647 osoba. Zapadnohercegovački kanton U protekla 24 sata na području Zapadnohercegovačkog kantona na prisustvo koronavirusa testirano je 87 […]\nSažetak redovnog izvještaja o stanju u Federaciji BiH, za dane 01.02/.02.02.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 01.02.2021. godine, do 12:00 sati, na području Federacije BiH, novozaraženih sa Covid-19 je 118, dok je aktivno zaraženih 10.661 osoba. Zapadnohercegovački kanton Na području kantona prethodnog dana nije bilo novozaraženih osoba sa Covid-19. Aktivno je […]\nSažetak redovnog izvještaja o stanju u Federaciji BiH, za dane 31.01/.01.02.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 31.01.2021. godine, do 12:00 sati, na području Federacije BiH, novozaraženih sa Covid-19 je 118, dok je aktivno zaraženih 10.857 osoba. Zapadnohercegovački kanton Na području kantona prethodnog dana registrovano je 6 novozaraženih osoba sa Covid-19. Aktivno je zaraženih 91 […]\nSažetak redovnog izvještaja o stanju u Federaciji BiH, za dane 30./31.01.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 30.01.2021. godine, do 12:00 sati, na području Federacije BiH, novozaraženih sa Covid-19 je 245, dok je aktivno zaraženih 10747 osoba. Zapadnohercegovački kanton Na području kantona prethodnog dana registrovano je 7 novozaraženih osoba sa Covid-19. Aktivno je […]\nSažetak redovnog izvještaja o stanju u Federaciji BiH, za dane 29./.30.01.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 29.01.2021. godine, do 12:00 sati, na području Federacije BiH, novozaraženih sa Covid-19 je 189, dok je aktivno zaraženih 10578 osoba. Zapadnohercegovački kanton Na području kantona prethodnog dana registrovano je 10 novozaraženih osoba sa Covid-19. Aktivno je […]\nSažetak redovnog izvještaja o stanju u Federaciji BiH, za dane 28./29.01.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 28.01.2021. godine, do 12:00 sati, na području Federacije BiH, novozaraženih sa Covid-19 je 180, dok je aktivno zaraženih 10619 osoba. Zapadnohercegovački kanton Na području kantona prethodnog dana registrovano je 9 novozaraženih osoba sa Covid-19. Aktivno je […]\nSažetak redovnog izvještaja o stanju u Federaciji BiH, za dane 27./28.01.2021.godine, do 10:00 sati\nZARAZNE BOLESTI KOD LJUDI Prema informacijama objavljenim od strane Zavoda za javno zdravstvo Federacije BiH za dan, 27.01.2021. godine, do 12:00 sati, na području Federacije BiH, novozaraženih sa Covid-19 je 191, dok je aktivno zaraženih 10685 osoba. Zapadnohercegovački kanton Na području kantona prethodnog dana registrovano je 12 novozaraženih osoba sa Covid-19. Aktivno je zaraženih 94 […]


Fondacija za mlade Obrenovca – Podeljeni čekovi za realizaciju novog ciklusa komšijskih inicijativa\nPosted on 12/06/2019 Posted By: OYFCategories: Novosti\nNa konkursu je podržano više od 35 komšija spremnih da neguju duh zajedništva i urade nešto korisno za svoju ulicu, naselje, selo…\nProjekat „Ulepšavanje sportskog terena Fudbalskog kluba Skela“ – neformalna grupa „Mladi iz Skele“\nKomšije iz Skele su dobile podršku Fonda za komšijske inicijative kako bi uredili svlačionice na sportskom terenu u njihovom selu. Radi se o prostorijama bez tavanice, prozora, struje i vode. Uz podršku Fonda osposobiće dve svlačionice za neometano korišćenje od strane prvog tima fudbalskog kluba i mnogobrojne dece iz Skele.\nProjekat „Ulica lepih slika“ – neformalna grupa „Likovna radionica – Gnjeca“\nOve kreativne komšije žele da organizuju 4 otvorena časa za sve koji žele da se oprobaju u crtanju i slikanju različitim tehnikama, a sve uz pomoć i tutorstvo 4 profesionalna slikara iz Obrenovca. Cilj ove radionice je da se učesnicima omogući da iskažu svoje kreativne potencijale. Predviđeno je 8 termina za završavanje radova, pripremu izložbe i izložbu radova učesnika „Ulice lepih slika“.\nProjekat „Ograđivanje izletišta Jozića koliba“ – neformalna grupa „Brđani“\n„Brđani“ žele da postave ogradu oko izletišta Jozića koliba u naselju Veliko Polje, jer smatraju da bi postavljanjem ograde taj prostor učinili bezbednijim, lepšim i atraktivnijim. Želja im je da ohrabre Obrenovčane da ga koriste kako bi pobegli od gradske buke i uživali u prirodnim lepotama koje ovo izletište pruža. Takođe, veliki broj dece i mladih koji se bave izviđaštvom redovno posećuje ovo mesto radi druženja i kampovanja.\nProjekat „Uređivanje tribina fudbalskog terena u Stublinama“ – neformalna grupa „Sport za sve“\nOva grupa komšija je u prethodnom ciklusu komšijskih inicijativa dobila podršku da popravi ogradu oko fudbalskog terena u Stublinama. Ovog puta će uz pomoć našeg Fonda srediti tribine na istom igralištu. Godina izgradnje i dug period korišćenja su oštetili tribine. Cigle od kojih su izgrađene su pod uticajem vremenskih uslova počele da se krune. Kako takav način gradnje zahteva obaveznu spoljnu oblogu ili dobar krovni pokrivač, od čega ništa nije prisutno, process propadanja će se dalje nastaviti. Ove komšije će površinu tribina pokriti prikladnom fasadom i na taj način zaustaviti dalje propadanje tribina i produžiti im vek trajanja. Osim toga, ofarbaće i stolice na tribinama.\nProjekat „Uređenje igrališta #part2“ – neformalna grupa „Inicijativa mladih Stubline“\n„Inicijativa mladih Stubline“ je na prošlom konkursu našeg Fonda dobila podršku za ograđivanje košarkaškog terena koji predstavlja mesto druženja meštana više od tri decenije. Na novom konkursu su dobili sredstva da ofarbaju koš čija je konstrukcija korodirala, i da ga dodatno ojačaju betoniranjem. Na ulazu na igralište će postaviti kapiju, a kako je taj deo podložan sakupljanju vode, posebno u kišnim danima, plan im je da taj deo prilaza izbetoniraju. Akciju će finiširati postavljanjem golova za mali fudbal.\nProjekat „Rekonstrukcija Japanske kućice u Dudovima“ – neformalna grupa „Gang Dudovi“\nJapanska kućica, popularni Japanac, se nalazi u dvorišta vrtića Zeka u naselju Dudovi. Generacije koje su odrastale u naselju i išle u Osnovnu školu „Posavski partizani“ znaju za Japanac. Posle godina korišćenja, danas je u jako lošem stanju i neophodna je rekonstrukcija, kako bi i generacije koje dolaze mogle da ga koriste i uživaju u tom malom objektu. Grupa komšija iz Dudova planira da organizuje otvorenu akciju. Preko društvenih mreža će pozvati komšije da im se pridruže u akciji rekonstrukcije Japanca.\nProjekat „Bioskop pod zvezdama“ – neformalna grupa „Solidarno za 11500“\nBesplatan putujući bioskop na otvorenom, „Bioskop pod zvezdama“, stiže u Obrenovac! U pitanju je akcija kojom neformalna grupa „Solidarno za 11500“ želi da ispuni slobodno vreme tokom leta i ponudi besplatan filmski repertoar u ruralnim sredinama naše opštine. Cilj ove akcije je da predstavi vanvremenske klasike kinematografije, ali i crtane filmove za decu. Filmovi će biti prikazani na različitim lokacijama na otvorenom (parkovi, letnje scene, trgovi). Sama ideja „Bioskopa pod zvezdama“ je promocija kulture bioskopa, druženja meštana, kao i revitalizacija kulture javnih okupljanja.\nZahvaljujemo se školi stranih jezika Skillton na prostoru ustupljenom za organizaciju dodele čekova i potpisivanja ugovora sa podržanim grupama.


Priče iz carske kuhinje Palate Topkapi i kako je izmišljen ratluk - Javni servis\nJoš od kada je u maju 1453. godine mlađani sultan Mehmed II „Fatih“ – Osvajač, osvojio Konstantinopolj i proglasio ga osmanlijskom prestonicom, novoizgrađeni Topkapi saraj postao je sedište novih vladara.\nNaziv je dobio po jednoj od kapija konstantinopoljskih zidina kroz koju je 22-godišnji sultan ujahao osvojivši grad. Tokom skoro četiri veka, Palata Topkapi – na rtu Istorijskog poluostrva, bila je dvor turskih sultana, kasnije napuštena u korist nove palate Dolmabahče na Bosforu, sa druge strane Zlatnog roga i u evropskom stilu. Na mestu u palati gde je danas izložena treća po veličini na svetu kolekcija kineskog i japanskog porcelana – predmeta koje su sultani dobijali na poklon od ambasadora i poslanika zemalja Dalekog istoka, nalazio se ogromni kompleks Carskih kuhinja. Iako kolekcija od neprocenjive vrednosti, teško može da se poredi sa vrednošću starinskih priča koje su u njoj zabeležene.\nKuhinja koja je upošljavala 60 kuvara i 200 pomoćnika kuvara, svakodnevno je hranila čitavu palatu, skoro 5000 ljudi. Za vreme proslava, u danima kada se sastajalo državno veće ili janjičarima deljene plate morala je da opsluži njih čak deset do petnaest hiljada. Svaki kuvar bio je specijalizovan za određenu hranu, pa su tako postojali kuvari za testenine, specijalisti za rolnice sa susamom, kuvari za jela od pirinča, ili od pernatih životinja. Glavni kuvar nadgledao je i kontrolisao posao svih podređenih. U jednom delu velike kuhinje postojala je prostorija u kojoj je sedamnaest kuvara i dvanaest pomoćnika spremalo i unapred probalo jela isključivo za samog sultana. „Sultanov probač jela“ nosio je titulu čašnigirbaši.\nJedna od najzanimljivijih priča Carske kuhinje zbila se krajem XVIII veka u Halva-hanu – Carskoj poslastičarnici, jednom od dva dela kuhinje gde je 812 poslastičara pravilo tada popularne slatkiše – alvu, kompote, džemove, baklavu, slatko i slatku turšiju, kada je zamenik carskog poslastičara sasvim slučajno izmislio ratluk. Prema atraktivnoj verziji priče o ratluku, poslastica je izmišljena kada je sultan Abdul Hamid I, koji je patio od lošeg kvaliteta zuba, po ko zna koji put polomio zub žvaćući tada veoma popularne tvrde bombone. Razbesnevši se, naredio je da se u Carskoj kuhinji smesta izmisli slatkiš koji će biti mekan. Slučaj je hteo da se u kuhinji umesto helvadžibašija – glavnog carskog poslastičara, u tom momentu zatekne jedino pomoćni poslastičar Ali Muhidin Hadži Bekir koji je pomešavši sastojke pronađene u kuhinji – šećer, skrobni sirup i ružinu vodicu, osmislio ratluk i ušao u istoriju. Hadži Bekir je kasnije napravio i prvu verziju marcipana u Turskoj, za koji je bio nagrađen od sultana i dobio titulu glavnog poslastičara palate.\nKada su u XIX veku Evropljani postali zainteresovani za Orijent, Hadži Bekirova poslastičarnica koju je otvorio nadomak stambolskog doka Eminonu bila je prva u kojoj su kupovali ratluk i odnosili kući, u Evropu. Posao se brzo širio, te su osim u Turskoj naslednici Hadži Bekira radnje otvorili i u Egiptu, Americi i Evropi. Zahvaljujući manje poznatom malteškom grofu i slikaru Precioziju, koji je 40-ih godina XIX veka emigrirao u Istanbul slučajno se našavši na pravom mestu i u pravo vreme, u pariskom Luvru postoji originalni portret Hadži Bekira u njegovoj poslastičarnici, kako na vagi meri ratluk izvesnoj gospođi sa decom. I mnogo godina kasnije, poslastičarnica je u vlasništvu njegovih naslednika. Preko puta nekadašnjeg najpoznatijeg ratluk-majstora u zemlji, nalazi se još jedna poslastičarnica, druga po čuvenju – Šekerdži Hafiz Mustafe. Sredinom XIX veka lokal je osnovao gospodin Zade poreklom iz mesta Orte, koji je u Istanbul došao trbuhom za kruhom i radio kao zelenaš. U suterenu radnje koju je iznajmio, počeo je da pravi akide – omiljene turske tvrde bombone i s vremenom postao izuzetno cenjen.\nOsmanlije su vodile evidenciju o jelima spravljanim u carskoj kuhinji, te je ostalo zapisano da su omiljena jela u palati Topkapi bila: ovčije pečenje sa suvim grožđem, orasima i mastikom, posuto ružinom vodicom; jagnjetina kuvana u mleku sa cimetom; sarmice od lista vinove loze, punjene višnjama, ali i one od lista dunje, kestena i lista pasulja; piletina u sosu od jabuke ili borovnice, sa bademom i medom; i bundeva punjena brusnicom. Uz ova jela, umesto vode koja je tokom čitavog srednjeg veka bila sumnjive ispravnosti, pio se kompot i šerbet, a jela pržila isključivo na puteru. Najomiljenije povrće Turske bio je i ostao patlidžan, koji je zajedno sa obaveznim prilogom uz jelo u ovoj zemlji – pirinčem, stigao iz Kine.\n28. August 2020. Javni servis


Seletti predstavlja svoju novu lampu koja pruža jedan sasvim novi pogled na dosadašnje osvetljenje.\nŠta ako se pred vama odjednom nađe klasični ratnik sa žvakaćom gumom i zapita se šta da radi? Renesansna umetnost je simbol neprolazne lepote, one koja i dan danas predstavlja Italiju u svetu.\nGipsane biste u muzejima mogu biti zaista fascinantne, iako nas ujedno pomalo zastrašuju svojom gotovo plastičnom strogošću, ozbiljnošću ali i dvosmislenošću.\nUkoliko ste nekada imali osećaj da ove biste mogu oživeti ili, još bolje, za trenutak učiniti nešto krajnje neočekivano i “neprimereno”, onda je ovakva jedna lampa stvorena baš za vas. Jer, upravo je ona oličenje tog nesvakidašnjeg trenutka kome bi većina nas volela da prisustvuje.\nGest pravljenja žvake, bar kada je u pitanju nova Seletti lampa, predstavlja nešto revolucionarno ali donekle i nepošteno jer, suštinski, to baš i nije znak obrazovanja i odmerenosti. Istovremeno, ona predstavlja i nemir onih koji sanjaju otvorenih očiju, mladih i slobodnih koji maštaju o nekim posebnim trenucima “prosvetljenja”.\nSeletti lampe imaju mnogo duša, ali u suštini nose onaj poseban šmek i žar eklekticizma koji ima tu moć da svojim mekim svetlom obasja čak i najdosadnije enterijere.\nUmetnost, dizajn, zabava i kreativnost su sinonimi za ovu čistu avangardu sa staromodnim ukusom.


Levandovski na dva koraka od istorije - Telesport.rs\nLevandovski na dva koraka od istorije\nPoljak u napadu na rekord star 42 godine.\nJoš dva kola preostala su da se odigraju u nemačkoj Bundesligi. Šampion je već poznat a očekuje nas prava drama u završnici prvenstva kada je u pitanju borba za evropska takmičenja i izbegavanje ispadanja u Cvajtu.\nIako je borba za naslov prvaka rešena, neće fudbaleri Bajerna biti bez motiva u poslednja dva kola. Barem neće Levandovski, a sudeći po tome kakva atmosfera vlada u ekipi Hansija Flika i ostatak tima potrudiće se da mu pomogne da uđe u istoriju tamošnjeg fudbala.\nPoljski napadač igra još jednu fenomenalnu sezonu. sa 39 golova ubedljivo je najbolji strelac nemačkog šampionata, iza sebe je ostavio igrače u naletu poput Silve i Halanda koji dele drugo mesto na listi strelaca sa 14 golova manje u odnosu na Levandovskog, pa 32-godišnji centarfor može već da razmišlja o konkurentima na nivou istorije nemačkog fudbala.\nPogled na golgeterske učinke od momenta kada je nemačko prvenstvo počelo da se igra u današnjem sistemu, nakon stvaranja jedinstvene nacionalne lige Zapadne Nemačke, govori da je samo Gerd Miler uspeo postigne više od 35 golova u jednoj ligaškoj sezoni. U sezoni 1972/73 legendarni Nemac postigao je 36 golova, ali je još impresivniji bio sezonu ranije kada mu je 40 prvenstvenih golova donelo zvanje najboljeg evropskog strelca, popularnu Zlatnu kopačku.\nFantastičnim učinkom Levandovski je sebi maltene već osigurao ovo laskavo priznanje, konkurenti iz ostalih liga petice daleko zaostaju. Mesi je za sada na učinku od 28 pogodaka, Ronaldo je postigao gol manje, Mbape je na istom učinku kao i konkurenti Levandovskog iz domaćeg prvenstva (25 golova), takmičenja su pri kraju tako da će Poljak osvojiti svoju prvu nagradu za najboljeg evropskog strelca.\nSvakako da Bajernov as neće tu stati i da će u preostala dva kola Bundeslige pokušati da obori rekord legendarnog Gerda Milera te na listu svojih uspeha doda i zvanje rekordera nemačkog fudbala.


Većnici usvojili Odluku o povećanju cene vode koja se neće odraziti na račune građana – GMinfo\nVećnici usvojili Odluku o povećanju cene vode koja se neće odraziti na račune građana\nNa danas održanoj 9. sednici Opštinskog veća opštine Gornji Milanovac između ostalog ostalog usvojena je i Odluka o povećanju cene vode za jedan dinar po metru kubnom, koja se neće odraziti na račune građana već isključivo na obavezu JKP Gornji Milanovac prema Rzavu, koje je osnovano od strane pet lokalnih samouprava, saopštavaju iz kabineta predsednika opštine.\nDejan Kovačević, predsednik opštine Gornji Milanovac smatra da postoje opravdani razlozi za povećanje cene vode od strane preduzeća „Rzav“ Arilje, kao što su veći utrošak električne energije i povećanje zarada u javnom sektrou, ali i neopravdan, poput uvođenja taksi od strane lokalnih samuprava u Čačku i Arilju.\nOn kaže da će zahtevati sastanak koordinacionog tela i pojašnjenje na osnovu čega Javno preduzeće čiji je suvlasnik grad Čačak treba Turističkoj organizaciji Čačka da plati taksu od 2.5 miliona dinara.\n– Pozvaću gradonačelnika Čačka, gospodina Todorovića da organizujemo koordinaciono telo i da se dogovorimo oko lokalnih komunalnih taksi, koje su inače na odlukama gradonačelnika i skupština gradova i opština, da se ne naplaćuju našem regionalnom preduzeću. Smatram da nema smisla na takav način praviti velike troškove našem Javnom komunlanom preduzeću. Opština Arilje takođe ima svoje takse, koje ćemo takođe gledati da budu ukinute – istakao je predsednik opštine, stoji u saopštenju.\nU saopštenju stoji da će cena vode biti povećana JKP Gornji Milanovac za dinar po metru kubnom, dok će računi građana i ovog puta ostati nepromenjeni, jer kako je naglasio Kovačević, nakon teške godine i pandemije koja još uvek traje svakako nije trenutak za poskupljenje. JKP će kroz svoje redovno poslovanje amortizovati dinar više po kubiku koji će morati da plati preduzeću Rzav Arilje.\nInače, na današnjoj sednici usvojene su sve tačke Dnevnog reda, koje će se pred odbornicima Skupštine naći na sledećem zasedanju, navodi se u saopštenju.\nOpšta bolnica: Presek stanja na kovid odeljenjima – 19. februar\nImunizacija u GM: Do sada vakcinisano 3163 sugrađana


Vol strit džornal: Srbija najbliži partner Kine u srednjoj Evropi\nIzvor: RTS, 06.Nov.2018, 00:40\nKina se za uticaj na svetskom planu u poslednje vreme bori u zapadnom "zadnjem dvorištu", gradeći paralelne finansijske i komercijalne mreže širom centralne i istočne Evrope, a Srbija joj je najbliži partner u srednjoj Evropi, piše američki list "Vol strit džornal".\nU tekstu pod naslovom "Trofejna infrastuktura, problematični dugovi: Kina prodire u Evropu", Vol strit džornal navodi da Kina >> Pročitaj celu vest na sajtu RTS << koristi "istorijsku priliku da se uglavi u samo srce Zapada" u trenutku kada je Evropa rastrzana unutrašnjim trvenjima zbog imigracije i napetih odnosa s Rusijom i SAD.\n"Osporavajući globalni poredak, Kina je prisutna u više od desetak zemalja na periferiji EU od kojih su neke, poput Mađarske, manje i marginalizovanije članice, dok su druge, među kojima je Srbija – na putu ka članstvu", stoji u tekstu.\nVol strit džornal je, u sklopu teksta, objavio fotografiju predsednika Srbije Aleksandra Vučića i kineskog premijera Li Kećijanga sa svečanog otvaranja mosta kineskog-srpskog prijateljstva u Beogradu 2014, kao i fotografiju snimljenu tokom Vučićeve posete Pekingu prošle godine sa predsednikom Si Đinpingom.\n"Predsednik Vučić opisuje predsednika Sija kao ličnog prijatelja i sa njim se sastao pet puta u roku od dve godine", podseća njujorški list, koji istovremeno napominje da se Si sa predsednikom SAD Donaldom Trampom sastao tri puta.\n"Zemlja od sedam milion stanovnika, sa ekonomijom veličine ekonomije Vermonta, Srbija projektuje političku neutralnost. Zvaničnici Peking nazivaju 'četvrtim stubom' svoje spoljne politike, pored – Brisela, Vašingtona i Moskve", piše Vol strit džornal.\nU tekstu se navodi i izjava srpskog ministra finansija Siniše Malog, koji je u pisanim odgovorima na pitanja Vol strit džornal naveo: "Ne smatramo da bi trebalo da biramo između Istoka i Zapada".\nPeking, piše Vol strit džornal, nudi "trofejnu infrastrukturu i finansijsku podršku ekonomijama sa problemima, kakve tim zemljama ne nude Vašington i Moskva koji generalno ovaj region vide kroz prizmu nacionalne bezbednosti, a ni Brisel koji je preokupiran sopstvenim jedinstvom".\nKao najveće kineske investicije u Srbiji, američki list kroz infografiku ističe most kinesko-srpskog prijateljstva, RTB Bor, smederevsku železaru i brzu železnicu na relaciji Beograd–Budimpešta.\nKina je, navodi američki list, pomogla i da se modernizuju električni i telefonski sistemi u Srbiji, a nedavno je uvela i mrežu finansijskog plaćanja Junion Pej "što kineskom juanu krči put u Evropu".\nVol strit džornal, između ostalog, ukazuje na rezultate prošlogodišnjeg istraživanja beogradskog Centra za bezbednosnu politiku prema kojima Srbi SAD vide kao vojno i politički snažnije od Kine, ali ne i kao daleko ispred Kine u ekonomskom smislu, te da, prema istoj anketi, SAD zaostaju iza Kine kad je reč o tehnologiji i poverenju kao investitor.\n"Za evropske političare, kineska alternativa obećava brze rezultate i manje problema kad je reč o ugovorima i transparentnosti nego što je obično slučaj na Zapadu", zaključuje američki list, ali napominje da je kineska finansijska podrška u Evropi uglavnom zasnovana na pozajmicama čime se zemlje pretvaraju u klijente kineskih banaka.\nBlic: "Vol strit džornal": Srbija najbliži partner Kine u srednjoj Evropi


RTS :: Puškin i Srbi\nRTS Svet Puškin i Srbi\nsubota, 08. maj 2021, 19:44\nPuškin i Srbi\nU emisiji "Puškin i Srbi", autora Sergeja Šestakova, prvi put je sveobuhvatno televizijski prikazan izuzetno interesantan i dramatičan deo života velikog ruskog i svetskog književnika, u kome je mnogo sarađivao i pomogao Srbima.\nAleksandar Sergejevič Puškin, bio je najviše i najsvestranije povezan sa ljudima na ovim prostorima, u odnosu na sve književnike u ruskoj istoriji. U emisiji su prikazani citati iz naučnih dela Akademije nauka Sovjetskog saveza, koji to potvrđuju, jer se o tome malo zna u Srbiji. Autor emisije Sergej Šestakov, bio je 6 godina savetnik u ambasadama Jugoslavije u Rusiji i Ukrajini i sa lica mesta doneo štampane i filmske zapise o tome.\nBard ruske i svetske poezije, sa 25 upečatljivih poetskih ostvarenja o Srbima i neposrednim razgovorima sa izbeglim srpskim ustanicima i intelektualcima - mnogo je pomogao vraćanju ugleda Srbije upoznajući evropsku i svetsku javnost sa patriotizmom i hrabrošću Srba, u Prvom i Drugom srpskom ustanku.\nPosebno je značajno, što su između Puškina i Srba - veze i uticaji bili dvosmerni, neprekidni do kraja pesnikovog života, od Vuka Karadžića i naših narodnih pesama, do Zaharija Orfelina drugih srpskih književnika, istoričara i naučnika. Prilikom prvih susreta sa Srbima, 1820. godine, Puškin je počeo da uči srpski.\nU emisiji su prikazane i dve izuzetno zanimljive životne priče o romantičnoj i rodoslovnoj povezanosti Srba i Puškina.\nNajbolje originalne pesme, više od 25 Puškinovih poetskih bisera posvećenih Srbima, u emisiji kazuje Ivan Bosiljčić, a citate Biljana Đurović, glumci Narodnog pozorišta.\nCelu televizijsku povest oplemenjuju originalne kompozicije Milutina Popovića-Zahara, komponovane za Prvu Univerzijadu u Moskvi, posvećene prijateljstvu Rusa i Srba, u izvođenju Simfonijskog orkestra RT Rusije, sa solistima Boljšog teatra.\nAutor Sergej Šestakov